
 讛讬讗 讗讜诪专转 谞讘注诇转讬 讜讛讜讗 讗讜诪专 诇讗 讘注诇转讬 讬讜爪讬讗 讘讙讟. 驻讬' 讘拽讜谞讟' 讚讗讗讞专 砖诇砖讬诐 讬讜诐 拽讗讬 讜讻谉 谞专讗讛 讚讜诪讬讗 讚住讬驻讗 讚讛讜讗 讗讜诪专 讘注诇转讬 讜讛讬讗 讗讜诪专转 诇讗 谞讘注诇转讬 讗注驻''讻 爪专讬讻讛 讙讟 讜讞诇讬爪讛 讜讛讬讬谞讜 讚讜拽讗 讗讞专 砖诇砖讬诐 讚讘转讜讱 砖诇砖讬诐 诪砖诪注 讘专讬砖讗 讚讗讬谞讛 爪专讬讻讛 讙讟 讚拽转谞讬 讻讜驻讬谉 讗讜转讜 砖讬讞诇讜抓 讜诇讗 拽转谞讬 讜爪专讬讻讛 讙讟 讜讛''讛 讚讛讱 讘讘讗 谞诪讬 讚讛讬讗 讗讜诪专转 谞讘注诇转讬 讗诇讗讞专 砖诇砖讬诐 讬讜诐 拽讗讬 讗讘诇 讘转讜讱 砖诇砖讬诐 讬讜诐 爪专讬讻讛 讞诇讬爪讛 讚讗讬 讗转讜讱 砖诇砖讬诐 谞诪讬 拽讗讬 诇讬转谞讬讬讛 谞诪讬 诇注讬诇 讙讘讬 转讜讱 砖诇砖讬诐 砖诇讗 谞讟注讛 诇讛注诪讬讚讛 讚讜拽讗 讗诇讗讞专 诇' 讻诪讜 住讬驻讗 讜诇驻讬 讝讛 诇讗 讬转讻谉 讛讗 讚讗诪专 讘住诪讜讱 讜讻讬 诪驻谞讬 砖讗谞讜 讻讜驻讬谉 讜诪讘拽砖讬诐 谞讗住讜专 爪专转讛 讜驻讬专砖 讘拽讜谞讟' 讜讻谉 专''讞 讜讻讬 诪驻谞讬 砖讗谞讜 讻讜驻讬谉 讘转讜讱 砖诇砖讬诐 讜诪讘拽砖讬诐 讗讞专 砖诇砖讬诐 谞讗住专讛 爪专转讛 讜讗诪讗讬 砖专讬讗 爪专转讛 讘转讜讱 砖诇砖讬诐 讛讗 讗讬讛讬 讙讜驻讛 讻讬 讗诪专讛 谞讘注诇转讬 讘转讜讱 诇' 讘注讬讗 讞诇讬爪讛 讜讻''砖 爪专转讛 讚诇讗 拽讬诐 诇讛 讘讘注讬诇讛 讻诪讜转讛 砖讬砖 诇谞讜 诇讗讜住专讛 讘诇讗 讞诇讬爪讛 讗诇讗 谞专讗讛 讚爪专转讛 诇讗 砖专讬讗 讘住诪讜讱 讗诇讗 讗讞专 诇' 讚讜拽讗 讜讻讜驻讬谉 讛讬讬谞讜 讻讬 讗诪专 讘注诇转讬 讜讞讝专 讜讗诪专 诇讗 讘注诇转讬 讚讜诪讬讗 讚住讬驻讗 讚讘专讬讬转讗 讗讘诇 讻砖诇讗 讗诪专 诪转讞诇讛 讘注诇转讬 讗诇讗 砖谞讬讛诐 诪讜讚讬诐 诪转讞诇讛 讜注讚 住讜祝 砖诇讗 讘注诇 讗驻讬诇讜 讗讞专 诇' 诇讗 砖专讬讗 爪专讛 讚讛讗 诪砖诪注 讘住讬驻讗 讚讜拽讗 讻砖讗诪专 诪转讞诇讛 讘注诇转讬 爪专讬讻讛 讙讟 讗讘诇 讗诐 讗诪专 诪转讞诇讛 诇讗 讘注诇转讬 讗讬谞讛 爪专讬讻讛 讙讟 讜诇讗 讬转讻谉 砖转讛讗 诪讜转专转 讛爪专讛 讻砖砖谞讬讛诐 诪讜讚讬诐 砖诇讗 讘注诇 讜诇讛讞讝讬拽讛 讻讜讚讗讬 讘注讜诇讛 讻讬讜谉 讚讗讬讛讬 诇讗 讘注讬讗 讙讟 讜诪讬讛讜 讬''诇 讚讗讬讛讬 谞诪讬 讘注讬讗 讙讟 讗驻讬' 砖谞讬讛诐 诪讜讚讬诐 砖诇讗 讘注诇 讜讛讗 讚谞拽讟 讜讛讜讗 讗讜诪专 讘注诇转讬 讜讞讝专 讜讗诪专 讻讜' 讛''讛 讗驻讬' 讗诪专 诇讗 讘注诇转讬 讘注讬讗 讙讟 讗诇讗 诇讗 谞拽讟 讗诪专 讘转讞诇讛 讘注诇转讬 讗诇讗 诇讗砖诪讜注讬谞谉 讚讗驻讬' 讛讻讬 讻讜驻讬谉 讗讜转讜 诇讞诇讜抓 讜诇讗 讻诪讜 砖驻讬专砖 讘拽讜谞讟专住 讜专''讞 讚讗讬谉 讻讜驻讬谉 讜注讜讚 讬砖 诇驻专砖 讚讘住诪讜讱 砖专讬讗 爪专转讛 讗驻讬' 转讜讱 砖诇砖讬诐 讻诪讜 砖驻讬专砖 讘拽讜谞讟专住 讜专''讞 讜讛讜讗 讗讜诪专 诇讗 讘注诇转讬 拽讗讬 谞诪讬 讗转讜讱 砖诇砖讬诐 讜讻谉 住讬驻讗 讚讛讜讗 讗讜诪专 讘注诇转讬 拽讬讬诪讗 谞诪讬 讗转讜讱 诇' 讜讗驻讬' 砖谞讬讛诐 诪讜讚讬诐 砖诇讗 讘注诇 爪专讬讻讛 讙讟 讘讛讚讬 讞诇讬爪讛 讗驻讬' 转讜讱 砖诇砖讬诐 讜诇讗讜 讚讜拽讗 谞拽讟 讛讜讗 讗讜诪专 讘注诇转讬 讻讚驻讬' 讜专讬砖讗 讚拽转谞讬 讻讜驻讬谉 讗讜转讜 诇讞诇讜抓 讛''讛 讚讙讟 谞诪讬 讘注讬讗 讻讚拽转谞讬 讘住讬驻讗 讗诇讗 讗讻转讬 诇讗 讗转讗 诇讗砖诪讜注讬谞谉 转拽谞转讗 讚讙讟 讘讛讚讬 讞诇讬爪讛 讗诇讗 讚讬谉 讻驻讬讬讛 讜讘拽砖讛 讚讞诇讬爪讛 讜诪讞诪转 砖转讬 讛诇砖讜谞讜转 砖驻专''讬 谞专讗讛 诇讗住讜专 讛爪专讛 注讚 诇讗讞专 砖诇砖讬诐 讬讜诐 讗诐 诇讗 讬讜讚讜 砖谞讬讛诐 砖讘注诇 讜诇讛爪专讬讱 讙讟 诇讻谞讜住讛 讗驻讬' 转讜讱 砖诇砖讬诐 讗驻讬' 砖谞讬讛诐 诪讜讚讬诐 砖诇讗 讘注诇: 讗诪专 专' 讗诪讬. 诇讗 讘注讬 诇讗讜拽讜诪讬 讛讱 诪砖谞讛 讻诪砖谞讛 讗讞专讜谞讛 (诇注讬诇 讚祝 诇讟:) 讚诪爪讜转 讞诇讬爪讛 拽讜讚诪转 讜诇讻讱 讻讜驻讬谉 诇讞诇讜抓 讚讗诪转谞讬' 拽讗讬 讜诪转谞讬转讬谉 讚讗讬讬专讬 讘讚讬谞讬 讬讬讘讜诐 诇驻讬 诪砖谞讛 专讗砖讜谞讛 拽讬讬诪讗: 讗诪专 专讘讬 讗诪讬 爪专讬讻讛 讞诇讬爪讛 注诐 讛讙讟. 驻讬' 讙讬讟讛 砖讛讬讛 讻讘专 讜讗诐 转讗诪专 讜讗''讻 诪讗讬 讛讗 讚拽转谞讬 讜讗注''驻 砖讞讝专 讜讗诪专 诇讗 讘注诇转讬 爪专讬讻讛 讙讟 讜讞诇讬爪讛 讗讚专讘讛 讛讬讗 讛谞讜转谞转 讚讻讬讜谉 讚诇讗 讘注诇 爪专讬讻讛 讞诇讬爪讛 讜讬砖 诇讜诪专 讚讛讻讬 拽讗诪专 讗注''驻 砖讗诪专 诇讗 讘注诇转讬 爪专讬讻讛 诇讛讬讜转 讘讬讚讛 讙讬讟讛 诇专讗讬讛 讻讬 诇讗 转讜讻诇 诇讛谞砖讗 注诇 驻讬 讞诇讬爪讛 讘诇讘讚. 专''讬: 讛砖诪讬诐 讘讬谞讬 诇讘讬谞讱. 驻讬' 讘拽讜谞讟专住 讙诇讜讬 讜讬讚讜注 诇砖诪讬诐 砖讗讬谉 谞讝拽拽 注诪讬 讻砖讗专 讘谞讬 讗讚诐 讜诇讗 谞讛讬专讗 讚讘砖诇讛讬 谞讚专讬诐 (讚祝 爪讗.) 诪驻专砖 讘讙诪专讗 讘讛讚讬讗 讚讛讬讬谞讜 砖讗讬谞讜 讬讜专讛 讻讞抓: 讬注砖讜 讚专讱 讘拽砖讛. 驻专''转 讬转驻诇诇讜 诇诪拽讜诐 讜讬转谉 诇讛诐 讘谞讬诐 讜专''讞 驻讬' 讬注砖讛 住注讜讚讛 讜讬驻讬讬住讛 讜讻谉 讘讬专讜砖诇诪讬: 讗讬讘注讬讗 诇讛讜 谞讟讜诇讛 讗谞讬 诪谉 讛讬讛讜讚讬诐 诪讛讜 诇讬讘诐. 驻讬' 讘拽讜谞讟专住 诪讬 讗住讜专讛 诇讬讘诐 诪砖讜诐 谞讚专 讝讛 讚诪住拽讛 讗讚注转讛 讚诪讬转 讘注诇讛 讜谞驻诇讛 拽诪讬讛 讜讗住讜专讛 诇讜 讗讜 诇讗 诪住拽讛 讗讚注转讛 讜诇讗 讗住专讛 谞驻砖讛 讗讬讘诐 讜拽砖讛 诇专''讬 注诇 驻讬专讜砖讜 讚驻砖讬讟讗 讚讗住专讛 谞驻砖讛 讗讻诇 讛讬讛讜讚讬诐 讜注讜讚 诪讗讬 讗讬谞讜 讻讘注诇 讗讬谞讜 讻砖讗专 讗讚诐 诪讬讘注讬 诇讬讛 讜注讜讚 诪讗讬 拽讗诪专 砖''诪 讻讜驻讬谉 讻专讘 讜讛诇讗 讛讬讗 诪讜转专转 诇讜 注诇 讻谉 谞专讗讛 诇讜 诇驻专砖 讚诪讬讘注讬讗 诇讬讛 讗讬 诪住拽讛 讗讚注转讛 诇讗住讜专 谞驻砖讛 注诇 讛讬讘诐 讜诪讘拽砖讬谉 诇讞诇讜抓 讗讜 砖诪讗 诇讗 注砖转讛 讻讚讬 诇讗住讜专 注爪诪讛 注诇 讬讘诪讛 讻诪讜 注诇 讘注诇讛 讜拽讗诪专 专讘 讬讘诐 讗讬谞讜 讻讘注诇 讚诇讗 诪住拽讛 讗讚注转讛 诇讗住讜专 注爪诪讛 讗讬讘诪讛 讻诪讜 注诇 讘注诇讛 讜诇讻讱 讻讜驻讬谉 砖讬讞诇讜抓 诇讛 讜砖诪讜讗诇 讗诪专 讬讘诐 讛专讬 讛讜讗 讻讘注诇 讜诪讘拽砖讬谉 砖讬讞诇讜抓 讚诪住拽讛 讗讚注转讛 诇讗住讜专 注爪诪讛 注诇 讬讘诪讛. 讻谉 谞专讗讛 诇讬 注讬拽专 诇驻讬 砖讟讛 讝讜: 

专诪讘"谉

讘砖讙讬讟讛 讬讜爪讗 诪转讞转 讬讚讛. 驻讬' 拽住"讚 砖讻转讘 诇讛 讙讟 讙诪讜专 讻诪讙专砖 讗转 讗砖转讜 讛讬讗 讗讜诪专转 诇讗 谞讘注诇转讬 讜讗讬谉 讛讙讟 诪讜注讬诇 讗诇讗 诇驻住讜诇 讜讛讜讗 讗讜诪专 讘注诇转讬 讜诪讙讜专砖转 讙诪讜专讛 讛讬讗 讜讛讻讬 谞诪讬 诪讬驻专砖讗 诪讬诇转讗 讚专讘 讗砖讬 讚讗诪专 讛转诐 讙讟 诇讝讬拽转讜 讛讻讗 讙讟 诇讘讬讗转讜 砖讛讙讟 讻转讜讘 住转诐 讛讜讗 讗讜诪专 讘注诇转讬 讜讙讟 砖谞转转讬 诇讘讬讗转讬 谞转转讬 讜讛讬讗 讗讜诪专转 诇讗 讻讬 讗诇讗 讙讟 诇讝讬拽转讱 谞转转讜 讜注讚讬讬谉 诇讗 谞讘注诇转讬.
爪专讬讻讛 讙讟 讜讞诇讬爪讛, 砖讛讬讗 砖讜讬' 诇讛讗讬 讙讬讟讗 讞住驻讗讜讗注"驻 砖诇讚讘专讬讛 讘讞诇讬爪讛 诪讜转专转 讻讬讜谉 砖讛讜讗 讗讜诪专 讘注诇转讬 讜讛讜讗 谞讗诪谉 谞讜转谞讬谉 注诇讬' 讞讜诪专讬 砖谞讬讛诐 讜爪专讬讻讛 讙讟 讜讞诇讬爪讛 讜讛讬讬谞讜 讚拽住"讚 讚专讘讗 讚讘讞诇讬爪讛 住讙讬 诇讛 诪砖讜诐 讚诇讚讘专讬讛 讘讞诇讬爪讛 讜讚讗讬 讬讜爪讗讛.
讜拽砖讛 讘注讬谞讬 诇讜诪专 讚讘砖谞转谉 诇讛 讙讟 诇讝讬拽转讜 诪转讞诇讛 诪讜拽讬 诇讛 专讘 讗砖讬 讚讻讬讜谉 砖讗住讜专 诇讘注讜诇 讗讞专 讛讙讟 讛讗讬讱 讻谞住讛 讜注讜讚 讗诪讗讬 讗讬谞讜 谞讗诪谉 诇讜诪专 诇讗 讘注诇转讬 讗驻讬诇讜 诇讗讞专 砖诇砖讬诐 讜讻讬 讘诪拽讜诐 讗讬住讜专讗 诪讬 诇讗 诪讜拽讬 讗讬谞砖 谞驻砖讬讛 讗驻讬诇讜 讻诇 讬诪讬讜 讜讻讱 讗诪专讜 讘讬专讜砖诇诪讬 专' 讞谞谞讗 讘砖诐 专讘 讜讛讜讗 砖讬讛讗 讙讟 讬讜爪讗 诪转讞转 讬讚讜 诇转讜讱 讬讚讛 讛讜讗 讗讜诪专 讙讟 讗砖讛 讜讛讬讗 讗讜诪专转 讙讟 讬讘诪讛 讜讻讜'.
[讜诇砖讜谉 讗讞专 讬"诇] 讚诇专' 讗诪讬 讘砖讻转讘 诇讛 讙讟 讙诪讜专 讗讘诇 专讘 讗砖讬 讛讜讗 讚诪讜拽讬 诇讛 [砖讛讙讟 讻转讜讘 住转诐] 讜诇砖讜谉 讗讞专 讬砖 诇讜诪专 砖讻转讘 诇讛 诪诪砖 讙讟 诇讝讬拽转讜 讛讬讗 讗讜诪专转 诇讗 谞讘注诇转讬 讜诇驻讬讻讱 谞转谉 诇讬 讙讟 诇讝讬拽讛 讜讛讜讗 讗讜诪专 讘注诇转讬 讜讙讟 讝讛 讗讬谞讜 诪讜注讬诇 讻诇讜诐 砖讟注讬转讬 讘讜 住讘讜专 讛讬讬转讬 砖注讚讬讬谉 讬讘讜诪讬谉 讛专讗砖讜谞讬诐 注诇讬' 讜讻谉 讻讜诇讛 专讬砖讗 讜住讬驻讗 讛讜讗 讗讜诪专 讘注诇转讬 拽讜讚诐 讛讙讟 讜讛讬讗 讗讜诪专转 诇讗 谞讘注诇转讬 爪专讬讻讛 讙讟 讗讞专 诇讘讬讗转讜 砖讝讛 砖诇 讝讬拽讛 讗讬谞讜 讻诇讜诐, 讜讝讛 注讬拽专.
讜讻诪讚讜诪讛 砖专砖"讬 讝"诇 诪驻专砖 讙讟 诇讝讬拽转讜 讜讚讗讬 讜讛讜讗 讗讜诪专 讘注诇转讬 讗讞专 讛讙讟. 讜拽砖讛 诇讬, 讚讛讗 诇讚讘专讬讜 谞诪讬 讘讬讗讛 驻住讜诇讛 爪专讬讻讛 讙讟 讜讞诇讬爪讛. 



讛讗 讚转谞谉 讛砖诪讬诐 讘讬谞讬 诇讘讬谞讬讱. 驻讬专砖"讬 讝"诇 讙诇讜讬 讜讬讚讜注 诇驻谞讬 诪讬 砖讗诪专 讜讛讬' 讛注讜诇诐 砖讗讬谞讜 谞讝拽拽 诇讬 讻讚专讱 讘谞讬 讗讚诐 讜讗讬谉 讗讬砖 注讜讚 诇讛讜讻讬讞 讘讬谞讬谞讜 讜讝讛 讜讚讗讬 驻讬专讜砖 讛诇砖讜谉 讗讘诇 诇讗 讘讬专专 诪讛 讛讬讗 讟讜注谞转 注诇讬讜 讜讬砖 讗讜诪专讬诐 砖讛讬讗 讟讜注谞转 砖讗讬谞讜 谞讝拽拽 诇讛 讻诇诇 讻注谞讬谉 砖诪爪讗讜 讘讗讙讚讛 砖专讛 讗诪谞讜 讗诪专讛 诇讜 诇讗讘专讛诐 讛砖诪讬诐 讘讬谞讬 诇讘讬谞讬讱 砖谞讗诪专 讬砖驻讜讟 讛' 讘讬谞讬 讜讘讬谞讬讱 驻讬' 诇驻讬 砖讛专讞讬拽讛 讘砖讘讬诇 讛讙专 讜诪讙诪专讗 讚注诇 讛讗 诪转谞讬转讬谉 诪砖诪注 诇讻讗讜专讛 讚讗讬 讗诪专讛 讛讻讬 谞讗诪谞转 诪砖讜诐 讚讗讬谉 讗砖讛 诪注讬讝讛 驻谞讬讛 讘驻谞讬 讘注诇讛.
讜谞专讗讛 砖讛讙讗讜谞讬诐 诪驻专砖讬谉 砖讛讬讗 讗讜诪专转 砖讗讬谞讜 讬讜专讛 讻讞抓 讗讘诇 谞讝拽拽 讛讜讗 诇讛 讜讘讛讗 讜讚讗讬 诇讗 诪讛讬诪谞讗 讜诪砖诪注 砖讛讬讗 讻讱 讟讜注谞转 住转诐 讛砖诪讬诐 讘讬谞讬 诇讘讬谞讬讱 讻诇讜诪专 砖讛砖诪讬诐 讬讜讚注讬诐 诪讛 砖讘讬谞讛 诇讘讬谞讜 砖讗讬谞讛 专讗讜讬' 诇讜.
讜讛"谞 注诇讛 讘讚讜讻转讗 (讘谞讚专讬诐 讚祝 爪"讗) 讗讚专讘 讛诪谞讜谞讗 讚讗诪专 讛讗砖讛 砖讗诪专讛 诇讘注诇讛 讙专砖转谞讬 谞讗诪谞转 讞讝拽讛 讗讬谉 讗砖讛 诪注讬讝讛 驻谞讬' 讘驻谞讬 讘注诇讛 讜专讘讗 讗诪专 诇讗 诪讛讬诪谞讗 讜讗讜转讘讬' 注诇讬' 讚专讘讗 讛砖诪讬诐 讘讬谞讬 诇讘讬谞讱 讚诪砖谞讛 专讗砖讜谞讛 讜驻专讬拽 讛转诐 讻讬讜谉 讚诇讗 住讙讬讗 诇讛 讚诇讗 讗诪专讛 讗讬谞讜 讬讜专讛 讻讞抓 讗讬 诇讗 讗讬转讗 讻讚拽讗诪专讛 诇讗 讗诪专讛 讻诇讜诪专 讗注"驻 砖讻砖讛讬讗 讗讜诪专转 讛砖诪讬诐 讘讬谞讬 诇讘讬谞讱 住转诐 讛讬讗 讗讜诪专转 讜诇讬转 诇讛 讻住讜驻讗 诪讬讚注 讬讚注讛 砖讗讬谉 讬讜爪讗讛 诪讘"讚 讗诇讗 讗"讻 诪讘专专转 讘诪讛 讛砖诪讬诐 讘讬谞讬讛诐 讜讛讬讗 爪专讬讻讛 诇驻专讟 砖讗讬谞讜 讬讜专讛 讻讞抓 讜讝讜 讚讘专 砖讘注专讜讛 讜诪讻住驻讗 讘讬' 讜诇讛讻讬 诪讛讬诪谞讗 讜讗拽砖讬' 诇专讘 讛诪谞讜谞讗 讚诪砖谞讛 讗讞专讜谞讛 讜讛讗 讛讻讗 讚讬讚注转 讛讬讗 讜讘注诇讛 讬讚注 讘讛 讜拽转谞讬 讚诇讗 诪讛讬诪谞讗 讜驻专讬拽 拽住讘专 专讘 讛诪谞讜谞讗 讛讻讗 谞诪讬 讛讬讗 讙讜驻讛 讗诪专讛 谞讛讬 讚讘讘讬讗讛 讬讚注 讘讬讜专讛 讻讞抓 诪讬 讬讚注 讜诪砖"讛 诪砖拽专讗 讗诇诪讗 讛讬讗 讟讜注谞转 住转诐 讗讬谞讜 注诪讬 讻讚专讱 讻诇 讛讗专抓 讜讛讜讗 诪讻讞讬砖讛 讜讘"讚 讞讜拽专讬谉 讛讚讘专 讗诐 讟讜注谞转 讗讬谞讜 讬讜专讛 讻讞抓 谞讗诪谞转 诪砖讜诐 讚诇讗 拽讬诐 诇讬讛 讘讬讜专讛 讻讞抓 诪砖拽专讗.
讜讛讗 讚讗诪专讬谞谉 讘驻专拽 讛讘讗 注诇 讬讘诪转讜 (讬讘诪讜转 讚祝 住"讛) 讛讜讗 讗诪专 诪讬谞讛 讜讛讬讗 讗诪专讛 诪讬谞讬讛 讗诪专 专' 讗诪讬 讚讘专讬诐 砖讘讬谞讜 诇讘讬谞讛 讛讬讗 谞讗诪谞转 诪讗讬 讟注诪讗 讛讬讗 拽讬诐 诇讛 讘讬讜专讛 讻讞抓 讜讛讜讗 诇讗 拽讬诐 诇讬' 讜讛讻讗 讗诪专讬谞谉 讗讬驻讻讗 讚讘诪讗讬 讚拽讬诐 诇讬' 诪讛讬诪谞讗 讗讬讻讗 诇诪讬诪专 讜讛转诐 讻讬讜谉 砖注诇 讻专讞讛 诪转讙专砖转 讜讗讬谉 诪讞诇讜拽转谉 讗诇讗 讘讻转讜讘讛 诪砖"讛 诪砖拽专讗 讜诇讗讜 注讝讜转 讛讜讗 讗诇讗 讻砖讗专 讟注谞讜转 讚注诇诪讗 讛讬诇讻讱 讘讘专讬 讜讘专讬 讛讜讗 谞讗诪谉 讘讘专讬 讜砖诪讗 讘专讬 注讚讬祝 砖讛讘讗 诇讟注讜谉 诇讛驻住讬讚讛 讻转讜讘转讛 讘砖诪讗 诇讗 讻诇 讛讬诪谞讜.
讜讬砖 诇驻专砖 讚讗驻讬诇讜 讘讟讜注谞转 讗讬谞讜 谞讝拽拽 诇讬 砖讗讬谞讜 讬讻讜诇 讗讬谞讛 谞讗诪谞转 讚住讘专讛 谞讛讬 讚讘讘讬讗讛 讬讚注 讘讬讜专讛 讻讞抓 诪讬 讬讚注 讜住讘专 讛讜讗 讚诪砖讜诐 砖讗讬谞讜 讬讜专讛 讻讞抓 讗谞讬 讗讜诪专转 讻谉 讜讗讬谞讜 注讝讜转 诇讬 讚讛讜讗 住讜讘专 讚讬诇诪讗 拽讜砖讟讗 讛讜讗, 讜讻谉 诇砖讜谉 讛讙诪专讗 谞专讗讛.
讜讘讬专讜砖诇诪讬 (讬讗,讬讘) 讗诪专讜 讻诪讛 讚砖诪讬讗 专讞拽讬谞谉 诪谉 讗专注讗 讻谉 讛讛讬讗 讗讬转转讗 专讞讬拽讗 诪谉 讙讘专讗 诪砖诪注 诇讜诪专 砖讗讬谞讬 谞讝拽拽 诇讛 讻诇诇 讜驻讬专砖讜 讬注砖讛 讚专讱 讘拽砖讛 讬注砖讜 住注讜讚讛 讜讬驻讬讬住 讻诇讜诪专 砖讗诐 诪专讚讛 诪讞诪转 讟注谞讛 讝讜 讗讬谉 讚谞讬谉 讘讛 讚讬谉 诪讜专讚转 讜诇讗 讻讜驻讬谉 讜诪讘拽砖讬谉 诪诪谞讜 诇讛讜爪讬讗 砖诪讗 讬注砖讜 讛谉 注爪诪谉 驻砖专讛 讘讬谞讬讛诐. 讜讻谉 驻讬专砖讜 诪拽爪转 讙讗讜谞讬诐 讝"诇 讜注讬拽专 讛讜讗.
讜转诪讛谞讬 诇诪讛 讗诪专讜 讘讟诪讗讛 讗谞讬 诇讱 转讘讬讗 专讗讬讛 诇讚讘专讬讛 诇讜诪专 砖讛讬讗 注爪诪讛 讗讬谞讛 谞讗诪谞转 讻诇诇 讜讻讗谉 讛讟讬诇讜 驻砖专讛 讘讬谞讬讛诐 讬"讙 讛转诐 砖讗讬驻砖专 砖讬砖 专讗讬讛 诇讗 讛讗诪讬谞讜讛 讻诇诇 讻讗谉 砖讗讬谉 讬讜讚注讬诐 讗诇讗 讛砖诪讬诐 讞讜砖砖讬谉 讜注讜讚 砖讗讜转讛 讟注谞讛 谞专讗讬转 砖拽专 砖讚专讱 讛谞砖讬诐 砖诇讗 诇驻专住诐 讻谉 讜讝讜 砖讗诪专讛 讻谉 讞讜砖砖讬谉 砖诪讗 注讬谞讬讛 谞转谞讛 讘讗讞专 讜诪注诪讬讚讬谉 讗讜转讛 注诇 讞讝拽转讛 讜讗讬谞讛 谞讗诪谞转 讗讘诇 讛讻讗 讛专讬 讘讗讛 诪讞诪转 讟注谞讛. 



谞讟讜诇讛 讗谞讬 诪谉 讛讬讛讜讚讬诐 诇讬讘诐. 驻讬专砖"讬 讝"诇 诪讬 讗住讬专讗 诇讬讘诐 诪驻谞讬 讙讚专 讝讛 讗讜 诇讗 讜拽砖讬讗 讗"讻 讛讬讻讬 讗转讬 诇诪讬驻砖讟 诪诪转谞讬转讬谉 讜讗讬 住"讚 讚诪住拽讗 讗讚注转讗 诪讘拽砖讬谉 诪讬讘注讬 诇讬' 讗诇讗 诪讗讬 诇讗 诪住拽讛 讗讚注转讗 讗诪讗讬 讻讜驻讬谉 讛谞讗转 讘讬讗讛 诇讗 讗住专讛 讗谞驻砖讛 讚诇讗 诪住拽讛 讗讚注转讗.
讜讛专讘 讗讘 讘"讚 转讬专抓 讘砖诐 讛专讘 讛谞讘讜谉 讞讜转谞讜 讝"诇 讚诪砖讜诐 砖讗专 讛谞讗讜转 讛讜讗 砖讻讜驻讬谉 砖讗讬谉 讗讚诐 讚专 注诐 讛讗住讜专讛 注诇讬讜 讘讻诇 讛谞讗讜转 砖讘注讜诇诐 讞讜抓 诪讘讬讗讛.
讜讗讬谉 驻讬' 讝讛 诪讞讜讜专 诇讬' 诪砖讜诐 讚讗讬讛讬 讘讬谉 诇讚注转 讘讬谉 砖诇讗 诇讚注转 讗讻讜诇讬 注诇诪讗 讞诇 谞讚专讛 讜注讜讚 诇讬讘注讬 谞诪讬 诇讘注诇 讗讞讜转讛 诪讗讬 讜讻谉 讛谞讜讚专 诪讻诇 讛谞砖讬诐 讜讻讬 诪讜转专 讘讗砖转 讗讬砖 砖谞转讗诇诪谞讛 讗讜 谞转讙专砖讛 讜转讜 诇"诇 诇讗转讜讬讬 讛讻讗 诪转谞讬转讬谉 讜谞讟讜诇讛 讗谞讬 诪谉 讛讬讛讜讚讬诐 诪讛 注谞讬谉 讛讬讗 诇讗住讜专 讛谞讚专 讗讘诇 注讬拽专 讛驻讬' 讘讚讘专讬 专讘讬谞讜 讝"诇 讬讘诐 讗讬谞讜 讻讘注诇 讜讻讜驻讬谉 讜诇砖诪讜讗诇 讬讘诐 讛专讬 讛讜讗 讻讘注诇 讜讗讬谉 讻讜驻讬谉. 讗讘诇 讝讜 砖讻转讘 讜砖诪注转 诪讬谞讛 讚诇讬转讛 诇砖诪讜讗诇, 诇讗 讘专讬专 诇谉 讻诇诇.





专砖讘"讗

讘砖讙讬讟讛 讬讜爪讗 诪转讞转 讬讚讬讛. 讻诇讜诪专 讙讟 住转讜诐 讜讛讬讗 讗讜诪专转 诇讗 谞讘注诇转讬 讜讗讬谉 讙讟 讝讛 诪讜注讬诇 讗诇讗 诇驻住讜诇 讝讬拽转讜 讜诇讛转讬专讛 诇砖讜拽. 讜讛讜讗 讗讜诪专 讙讟 讙诪讜专 讛讜讗 砖诇讗讞专 讘讬讗讛. 讜讘砖讙讬讟讛 谞诪讬 讬讜爪讗 注讻砖讬讜 诪转讜讱 讬讚讜 诇转讜讱 讬讚讛, 砖讗诐 诇讗 讻谉 诇讗讞专 砖诇砖讬诐 讬讜诐 谞诪讬 讗诪讗讬 讗讬谉 讻讜驻讬谉 讗讜转讜 诇讞诇讜抓. 讜讻讬 讘诪拽讜诐 讗讬住讜专讗 诇讗 诪讜拽讬 讗讬谞讬砖 谞驻砖讬讛. 讜讛讻讬 讗讬转讗 讘讬专讜砖诇诪讬 (讛讬"讚) 讚讙专住讬谞谉 讛转诐 专' 讞谞讬谞讗 讘砖诐 专讘 讜讛讜讗 砖讬讛讗 讛讙讟 讬讜爪讗 诪转讜讱 讬讚讜 诇转讜讱 讬讚讛, 讛讜讗 讗讜诪专 讙讟 讗砖讛 讜讛讬讗 讗讜诪专转 讙讟 讬讘诪讛 讜讚专讘 讗砖讬 谞诪讬 讛讻讬, 诪讬驻专砖讗 讛转诐 讙讟 诇讝讬拽转讜. 讻诇讜诪专 讛转诐 讻砖讛讙讟 讬讜爪讗 诪转讞转 讬讚讛 讜讛讬讗 谞讗诪谞转 诇讜诪专 诇讗 谞讘注诇转讬 讗讬谞讛 爪专讬讻讛 讗诇讗 讞诇讬爪讛. 讗讘诇 讛讻讗 讚讘注讬 讙讟 讗讞专 诪砖讜诐 讘讬讗转讜, 讚讻讬讜谉 砖讗诪专 讘注诇转讬 讜讛讜讗 诇讗讞专 砖诇砖讬诐 讬讜诐 砖讛讬讗 谞讗诪谉, 讗诐 讻谉 讙讟 讛专讗砖讜谉 砖讬讜爪讗 注讻砖讬讜 诪转讞转 讬讚讛 讗讬谞讜 诪转讬专讛 砖讛专讬 诪砖讜讬讗 谞驻砖讛 讞转讬讻讛 讚讗讬住讜专讗. 讜讗祝 注诇 驻讬 砖诇讚讘专讬 砖谞讬讛诐 讚讬讛 讘讞诇讬爪讛, 讻讬讜谉 砖讗诪专 诪转讞诇讛 讘注诇转讬 讜讛诪谞讜讛, 讚讛讗 诇讗讞专 砖诇砖讬诐 讬讜诐 讛讬讜 诪讟讬诇讬谉 讗讜转讛 诇讞讜诪专讗, 讜诪爪专讻讬谞谉 讗讜转讛 讙讟 诪砖讜诐 讘注诇转讬 讚拽讗诪专 讜爪专讬讻讛 讞诇讬爪讛 诪砖讜诐 讚砖讜讬讗 谞驻砖讛 讞转讬讻讛 讚讗讬住讜专讗. 讜谞专讗讛 诪讚讘专讬 专砖"讬 讝"诇 (讘讚"讛 专讘 讗砖讬) 砖讛讜讗 诪驻专砖 讙讟 诇讝讬拽转讜 讘砖讻转讘 诇讛 诪驻讜专砖 讙讟 诇讝讬拽转讜 讜讛讜讗 讗讜诪专 讘注诇转讬 讗讞专 讛讙讟. 讜讛拽砖讛 注诇讬讜 讛专诪讘"谉 讝"诇 讚讛讗 诇讚讘专讬讜 谞诪讬 爪专讬讻讛 讞诇讬爪讛 讚讛讗 讘讬讗讛 驻住讜诇讛 讛讬讗 讜爪专讬讻讛 讙讟 讜讞诇讬爪讛.



讟诪讗讛 讗谞讬 诇讱 转讘讬讗 专讗讬讛 诇讚讘专讬讛 讛砖诪讬诐 讘讬谞讬 诇讘讬谞讱 讬注砖讜 讚专讱 讘拽砖讛. 讛讗 讚诇讗 讗诪专讬谞谉 讘转专讜讬讬讛讜 讬注砖讜 讚专讱 讘拽砖讛, 讛讬讬谞讜 讟注诪讗 诪砖讜诐 讚讘讛砖诪讬诐 讘讬谞讬 诇讘讬谞讱 讚讛讬讬谞讜 砖讗讬谞讜 讬讜专讛 讻讞抓, 讗讬 讗驻砖专 诇讛 诇讛讘讬讗 专讗讬讛, 讜讛诇讻讱 讬注砖讜 讚专讱 讘拽砖讛, 讻诇讜诪专 讬注砖讛 住注讜讚讛 讜讬驻讬讬住. 讗讘诇 讘讟诪讗讛 讗谞讬 诇讱 讬讻讜诇讛 讛讬讗 诇讛讘讬讗 专讗讬讛. 讗讬 谞诪讬 讛转诐 诪讜讻讞讛 诪诇转讗 讚诪砖拽专讗 讚讗讬谉 讚专讻谉 砖诇 谞砖讬诐 诇驻专住诐 讻谉, 讜诇驻讬讻讱 讞讜砖砖讬谉 砖诪讗 注讬谞讬讛 谞转谞讛 讘讗讞专. 讗讘诇 讘讛砖诪讬诐 讘讬谞讬 诇讘讬谞讱 讛专讬 讛讬讗 讘讗讛 诪讞诪转 讟注谞讛 讚讘注讬讗 讞讜讟专讗 诇讬讚讗 讜诪专讗 诇拽讘讜专讛. 讛专诪讘"谉 讝"诇.



讗讬讘注讬讗 诇讛讜 谞讟讜诇讛 讗谞讬 诪谉 讛讬讛讜讚讬诐 诇讬讘诐 诪讛讜. 驻讬专砖 专砖"讬 讝"诇 诪讬 讗住讜专讛 诇讬讘诐 诪驻谞讬 谞讚专 讝讛 讗讜 诇讗, 诪讬 讗住拽讗 讗讚注转讛 讚诪讬讬转 讘注诇 讜讗祝 讛讬讗 谞转讻讜讜谞讛 诇讗住专讜 注诇讬讛 讗讜 诇讗. 讜讗讬讻讗 诇诪讬讚拽 讗诐 讻谉 讛讬讻讬 讗转讬谞谉 诇诪讬驻砖讟 诪诪转谞讬转讬谉 讗讬 住"讚 讚诪住拽讗 讗讚注转讛 诪讘拽砖讬诐 诪讬讘注讬 诇讬讛, 讗诇讗 诪讗讬 诇讗 诪住拽讗 讗讚注转讛 讻讜驻讬谉 讗诪讗讬, 讜讛讗 诇讗 诪住拽讗 讗讚注转讛 讜讛谞讗转 转砖诪讬砖讬讛 诇讗 讗住专讛 讗谞驻砖讛 讜转讛讗 诪讜转专转 诇讜. 讜转讬专抓 讛专讗讘"讚 讝"诇 (注讬讬谉 讘讛砖讙讜转 讛诇' 讗讬砖讜转 驻讬"讚 讛讟"讝) 讻讜驻讬谉 讗讜转讜 诪砖讜诐 砖讗专 讛谞讗讜转 砖讗讬谉 讗讚诐 讚专 注诐 讛讗住讜专 诇讜 讘讻诇 砖讗专 讛谞讗讜转 讞讜抓 诪转砖诪讬砖. 讜讬砖 诪讬 砖讛拽砖讛 注诇讬讜 (讛专诪讘"谉 讻讗谉) 讚讗诐 讻谉 诇讬讘注讬 谞诪讬 诪讛讛讬讗 讚讘注诇 讗讞讜转讛 诪讬 诪住拽讗 讗讚注转讛 讚诪讬讬转讛 讗讞讜转讛. 讜注讜讚 讜讻讬 讛谞讜讚专 诪讻诇 讛谞砖讬诐 诪讬 砖专讬 讘讗讜转谉 砖讛讬讜 谞砖讜讗讜转 诇讘注诇 讘砖注转 讛谞讚专. 讜转讜 诇诪讛 诇讬讛 诇讗转讜讬讬 讛讻讗 诪转谞讬转讬谉 讚谞讟讜诇讛 讗谞讬 诪谉 讛讬讛讜讚讬诐 诪讛 注谞讬谉 讛讜讗 讗爪诇 讗住讜专 讛谞讚专. 讗诇讗 讛注讬拽专 讻诪讜 砖驻讬专砖 专"讞 讝"诇 诇讬讘诐 诪讛讜 诪讬 讻讜驻讬谉 讗讜转讜 诇讞诇讜抓 讗讜 诇讗, 专讘 讗诪专 讬讘诐 讗讬谞讜 讻讘注诇 讜讻讜驻讬谉 讗讜转讜 诇讞诇讜抓 讜砖诪讜讗诇 讗诪专 讛专讬 讛讜讗 讻讘注诇 讜讗讬谉 讻讜驻讬谉 讗讜转讜 诇讞诇讜抓. 讜讻谉 驻讬专砖 专讘讬' 讗诇驻住讬 讝"诇 讘讛诇讻讜转.
讜诪讬讛讜 讗谞讗 转讬讜讘转讗 诇讗 讞讝讬谞讗 诇驻讬专讜砖讜 砖诇 专砖"讬 讝"诇, 诪砖讜诐 讚讗讬讬专讬 讘诪转谞讬转讬谉 讘讬讘诪讛 砖讗住专讛 讛谞讗讜转 讬讘诪讛 注诇讬讛 讘谞讚专, 讗讬讬转讬 谞诪讬 诪转谞讬转讬谉 讚谞讟讜诇讛 讗谞讬 诪谉 讛讬讛讜讚讬诐 砖讗讜住专转 谞驻砖讛 讘谞讚专 讗讻讜诇讬 注诇诪讗 讜讗驻讬诇讜 讗讘注诇讛. 讜注诇讛 拽讗 诪讬讘注讬讗 诇讛讜 讛讗讬 讗讬 讗住拽讗 讗讚注转讗 讛谞讗转 讘讬讗转 讬讘诪讛 讗讜 诇讗. 讜讛讬讬谞讜 讚诇讗 讘注讬 讗讬 讗住讬专讗 讗讘注诇 讗讞讜转讛 讚讘讬讘诐 谞诪讬 讗讬讬专讬谞谉. 讜讛讬讬谞讜 谞诪讬 讚诇讗 讗讬讘注讬讗 诇讬讛 讘谞讜讚专 讛谞讗讛 诪讻诇 讛谞砖讬诐.讜转讜 讚讗驻砖专 讚讛讛讬讗 诪讬驻砖讟 驻砖讬讟讗 诇讛讜 讚讗住讬专讗, 诪砖讜诐 讚讗驻砖专 讚诪讬讬转 讘注诇, 讗讬 谞诪讬 诪讙专砖 诇讛, 讗讘诇 讬讘诐 讚诇讗 砖专讬讗 讗诇讗 讘诪讬转转 讗讞讬讜 讘诇讗 讘谞讬诐 讘诇讘讚 讜诇讗 讘讙专讜砖讬谉, 讻讜诇讬 讛讗讬 诇讗 诪住拽讗 讗讚注转讛. 讜讻注谞讬谉 砖讗诪专讜 讻讗谉 讛讘"注 讘讗砖讛 砖讬砖 诇讛 讘谞讬诐 讚讻讜诇讬 讛讗讬 诇讗 诪住拽讗 讗讚注转讗.
讜讗住讬拽谞讗 讚诇讗 诪住拽讗 讗讚注转讛 讻专讘 讜诪转谞讬转讬谉 讚拽转谞讬 讛谞讜讚专转 讛谞讗讛 诪讬讘诪讛 讘讞讬讬 讘注诇讛 讻讜驻讬谉 讗转 讛讬讘诐 砖讬讞诇讜抓 诇讛 诇讗 砖谞讗 讬砖 诇讛 讘谞讬诐 诇讗 砖谞讗 讗讬谉 诇讛 讘谞讬诐. 讜讻讚讘专讬 专"讞 讜专' 讗诇驻住讬 讝"诇 讗祝 讘谞讟讜诇讛 讗谞讬 诪谉 讛讬讛讜讚讬诐 讻谉 砖讻讜驻讬谉 讗转 讛讬讘诐 讜讞讜诇抓 诇讛. 讜诇讚讘专讬 专砖"讬 讜讛专讗讘"讚 讝"诇 讘谞讟讜诇讛 讗谞讬 诪谉 讛讬讛讜讚讬诐 诇讗 诪讬讘注讬讗 讚诇讗 讻讬讬驻讬谞谉 诇讬讛 诇讬讘诐 诇讞诇讜抓, 讗诇讗 讗讚专讘讛 讗讬谞讛 爪专讬讻讛 讛驻专讛 讚诪砖专讗 砖专讬讗 诇讬讛, 讜讛"讛 砖诪讜转专转 诇讘注诇 讗讞讜转讛 砖讛讬转讛 讞讬讛 讘砖注转 谞讚专讛.
驻专拽 讞专砖





专讬讟讘"讗

讗诪专 专讘 砖讙讟讛 讬讜爪讗 诪转讞转 讬讚讛 驻专砖"讬 讝"诇 讚讙讟 讬讘诪讬诐 讬讜爪讗 诪转讞转 讬讚讛 讜讛拽砖讜 注诇讬讜 讚讗"讻 讛专讬 讗驻讬' 诇驻讬' 讚讘专讬讜 砖讛讜讗 讗讜诪专 讘注诇转讬 讗住讜专讛 讛讬讗 诇讜 诪讚专讘谞谉 讚拽讬诐 诇讬讛 讘诇讗 讬讘谞讛 讜讗驻讬' 讘住讬驻讗 讻讜驻讬' 诇讞诇讜抓 讜注讜讚 讛讬讻讬 拽转谞讬 讻讜驻讬' 讗讜转讜 讗讜 诪讘拽砖讬诐 诪诪谞讜 诇讞诇讜抓 讘诇讘讚 讛讗 爪专讬讻讛 讙讟 讜讞诇讬爪讛 诇讘讬讗转讜 讙讟 讜讞诇讬爪讛 诇讝讬拽转讜 诇讻"谞 讚讙讟 住转诐 讬讜爪讗 诪转讞转 讬讚讛 讜讛讜讗 讟讜注谉 讻讘专 讘注诇转讬 讜讙讟 讙诪讜专 讛讜讗 讜讗讬谞讛 爪专讬讻讛 讞诇讬爪讛 讜讛讬讗 讟讜注谞转 讙讟 讬讘诪讬谉 讛讜讗 讜爪专讬讻讛 讛讬讗 讞诇讬爪讛 讜讛讬讗 讜讚讗讬 谞讗诪谞转 注诇 注爪诪讛 诇讛讗住专 诇砖讜拽 讘诇讗 讞诇讬爪讛 讚砖讜讬讗 谞驻砖讛 讞转讬讻讛 讚讗讬住讜专讗 讛讬诇讻讱 讻砖讛讜讗 讘转讜讱 诇' 讬讜诐 讚诪讜拽讬诐 讗讬谞讬砖 谞驻砖讬讛 讛讬讗 谞讗诪谞转 注诇讬讜 讙"讻 诇讻讜驻讜 诇讞诇讜抓 讜砖诇讗 讬注讙讬谉 讗讜转讛 讗讘诇 讻砖讛讜讗 讗讞专 诇' 讬讜诐 讚讗讬讻讗 讞讝拽讛 拽爪转 讚诇讗 诪讜拽讬诐 谞驻砖讬讛 讗讬谉 讻讜驻讬' 讗讜转讜 讗诇讗 诪讘拽砖讬诐 诪诪谞讜 讜讗"转 讻讬讜谉 讚诇讚讘专讬讜 讻讘专 谞驻讟专转 诪诪谞讜 诪讗讬 讗讬讻驻转 诇讬讛 讘讞诇讬爪转' 讜诇诪讛 诇讗 谞讻讜祝 讗讜转讜 诇讞诇讜抓 讬"诇 诪驻谞讬 砖讛讜讗 讬讻讜诇 诇讟注讜谉 讗注驻"讬 砖谞转谞讜 诇讛 讙讟 讗讬谞讛 讗住讜专' 讘讞讝专讛 讜讗讜诇讬 转转驻讬讬住 讜转讞讝讜专 诇讬讛 讜讗讬谞讜 专讜爪讛 诇讗讜住专讛 注诇讬讜 讘讞诇讬爪讛 讛讗 讻诇 讛讬讻讗 砖讛讜讗 诪讜讚讛 讘诪讬诇转讗 讚讗住讬专讛 诇讬讛 讗注驻"讬 砖讛讜讗 讟讜注谉 砖讗讬谞讛 爪专讬讻讛 讞诇讬爪讛 讻讜驻讬' 讗讜转讜 诇讞诇讜抓 讜讘讬专讜砖诇诪讬 讗诪' 讻注讬谉 驻讬专讜砖谞讜 讚讙专住讬' 讛转诐 专' 讞谞讬谞讗 讘砖诐 专讘 讜讛讜讗 砖讬讛讗 讛讙讟 讬讜爪讗 诪转讞转 讬讚讜 诇转讜讱 讬讚讛 讛讜讗 讗讜诪专 讙讟 讗砖讛 讜讛讬讗 讗讜诪专转 讙讟 讬讘诪讛:



诪讬转讘讬 讬讘诪讛 砖讗诪专讛 诇讗讞专 诇' 讬讜诐 诪讘拽砖讬诐 诪诪谞讜 砖讬讞诇讜抓 讛讜讗 讗讜诪专 诇讗 讘注诇转讬 讜讛讬讗 讗讜诪专转 谞讘注诇转讬 讛专讬 讝讛 讬讜爪讬讗 讘讙讟 讛讜讗 讗讜诪专 讘注诇转讬 讜讛讬讗 讗讜诪专转 诇讗 谞讘注诇转讬 讗注驻"讬 砖讞讝专 讜讗诪' 诇讗 讘注诇转讬 爪专讬讻讛 讙讟 讜讞诇讬爪讛 驻讬' 讜讻讬讜谉 讚拽转谞讬 爪专讬讻讛 讙讟 讜讞诇讬爪讛 讗诇诪讗 讗讬谉 讙讟 讬讜爪讗 诪转讞转 讬讚讛 讻诇诇 砖讗诇讜 讛讬讛 讙讟 住转诐 讬讜爪讗 诪转讞转 讬讚讛 诇诪讛 爪专讬讻讛 讙讟 讗讞专 讚讛讗 诪诪讛 谞驻砖讱 讘讞诇讬爪' 住讙讬讗 诇讛 讚诇讚讘专讬讛 诇讗 谞讘注诇讛 讻诇诇 讜诇讚讘专讬讜 砖讗讜' 谞讘注诇讛 讛专讬 讗讜诪' 砖讙专砖讛 讘讙讟 讛讬讜爪讗 诪转讞转 讬讚讛 讗讘诇 诇讗 诪爪讬讗 诇讗讜转讜讘讬 诪讚拽转谞讬 诪爪讬注转' 讛专讬 讬讜爪讬讗 讘讙讟 讚讛转诐 讗讬讻讗 诇诪讚讞讬 讚讛"拽 讬讜爪讬讗 讘讙讟 砖讘讬讚讛 诪讻讘专 讗讘诇 讛讻讗 讚拽转谞讬 爪专讬讻讛 讙讟 讞砖讬讗 讜诇诪讗讬 讚住"讚 讛砖转' 讛讗 讚拽转谞讬 讗注驻"讬 砖讞讝专 讜讗诪' 诇讗 讘注诇转讬 讛讜讗 讘讚讜讻转' 讚讗注驻"讬 砖讞讝专 讜诪讜讚讛 诇讚讘专讬讛 砖诇讗 谞讘注诇讛 诪注讜诇诐 讜诇讚讘专讬讜 讚讛砖转讗 讗讬谞讛 爪专讬讻讛 砖讜诐 讙讟 诇讚讘专讬 砖谞讬讛诐 讻讬讜谉 讚诪注讬拽专' 讟注谉 砖讘注诇 讜讛讗 爪专讬讻讛 讙讟 讘转专 讚讘讜专讬讛 拽诪讗 讗讝诇讬谞谉 诇注谞讬谉 砖转讛讗 爪专讬讻讛 讙讟 讜讻讜驻讬' 讗讜转讜 诇讞诇讜抓 讻讚讘讜专讜 讗讞专讜谉:



专讘 讗砖讬 讗诪专 讛转诐 讙讟 诇讝讬拽转讜 讛讻讗 讙讟 诇讘讬讗转讜 驻讬' 专讘 讗砖讬 诇讛注诪讬讚 讚讘专讬 专讘 讚诇注讜诇诐 讻砖讙讟 讬讜爪讗 转讞转 讬讚讛 讜讘专讬转讗 讚拽转谞讬 爪专讬讻讛 讙讟 讜讞诇讬爪讛 诇讗 讚讞拽讬谞谉 诇讜诪' 讚爪专讬讻讛 注诐 讙讬讟讛 讞诇讬爪讛 拽讗诪' 讗诇讗 讚诇注讜诇诐 爪专讬讻' 讙讟 讜讞诇讬爪讛 诪"讟 讚讛讗 讗讬讛讜 诪讛讬诪谉 诇讚讬讚谉 诇讗讞专 诇' 讬讜诐 砖讘注诇 讜讗讬谞讛 讘转 讞诇讬爪讛 讗诇讗 讘转 讙专讜砖讬' 讜讗讬讻讗 谞诪讬 讞讝拽转' 讚诪住讬讬注 诇讛 讚诇讗 诪讜拽讬诐 谞驻砖讬讛 诇讗讞专 诇' 讬讜诐 讗诇讗 讚讗讬讛讬 诪砖讜讬讗 谞驻砖讛 讞转讬讻讛 讚讗讬住讜专讛 讚讘注讬讗 讞诇讬爪讛 讜诇讗 住讙讬讗 讚诇讗 讞诇爪讛 讻讬讜谉 讚拽讗 讟注谞讛 讚讛讛讜讗 讙讟 讬讘诪讬谉 讛讜讛 讜讻讬讜谉 砖诇驻讬 讚讘专讬讜 讘注诇 讜爪专讬讻讛 讙讟 讙专讜砖讬' 讗注驻"讬 砖讟讜注谉 砖讻讘专 谞转谞讜 诇讛 诪"诪 讛讜讗 谞讗诪谉 注诇 讛讘讬讗讛 讜讛讬讗 谞讗诪谞转 砖诇讗 谞转谉 诇讛 讙讟 砖诇 讙专讜砖讬谉 讜讻讬讜谉 砖讻谉 讗讬谉 诇谞讜 诇驻讟专讛 讘诇讗 讙讟 诇讘讬讗转讜 谞诪爪' 砖诇驻讬 讟注谞转 讻诇 讗' 诪讛诐 讘驻谞讬 注爪诪讜 讗讬谞讛 爪专讬讻讛 讙讟 讗讘诇 讻砖讗转讛 诪爪专祝 诪讛 砖讛讜讗 谞讗诪谉 注诐 诪讛 砖讛讜讗 谞讗诪谞转 诪转讜讱 讚讘专 砖讘讬谞讬讛诐 讬讞讚 转讛讗 爪专讬讻讛 讙讟 讜讛讬讬谞讜 讚讗诪专 专讘 讗砖讬 讚讛转诐 讙讟 诇讝讬拽转讜 讛讜讗 谞讚讜谉 注诇 讻专讞讜 诇驻讬 讚讘专讬讛 砖谞讗诪谞转 注诇讬讜 讜讻讗诇讜 谞诪爪讗 讛讙讟 驻住讜诇 讗诇讬谞讜 讜诇驻讬' 拽转谞讬 讛讻讗 砖讛讬讗 爪专讬讻讛 讙讟 诇讘讬讗转讜 讻讬讜谉 砖讛讜讗 谞讗诪谉 注诇 讛讘讬讗讛:



讜讗"转 讜转讛讗 讛讬讗 谞讗诪谞转 诇讙诪专讬 诇讜诪' 砖讗讬谞讛 爪专讬讻' 讙讟 讻诇诇 诪讙讜 讚讗讬讘注讬讗 砖转拽讛 讜诪讞拽讛 讙讬讟讛 砖讛讬讗 讻转讜' 住转诐 讜诪砖转专讬讗 讘诇讗 砖讜诐 讙讟 讜讘诇讗 砖讜诐 讞讝拽讛 讜讬"诇 讚讻讬讜谉 讚讗诪' 诇讗讞专 诇' 讬讜诐 讞讝拽讛 讛讜讗 砖讘注诇 讜讛讜讗 讟注谉 砖讘注诇 讗讬谉 讗讜诪专讬' 诪讙讜 讘诪拽讜诐 讞讝拽讛 讚讻讬讜爪讗 讘讝讛 讜讻讬讜谉 砖讻讜驻讬' 讗讜转讜 诇讞诇讜抓 讻讜驻讬' 讗讜转讜 讙诐 诇转转 讙讟 讜诇讗 住诪讻讬' 注诇 诪讙讜 讜讗注驻"讬 讚讻讘专 讗讬讘注讬' 诇谉 诪讙讜 讘诪拽讜诐 讞讝拽讛 讜诇讗 讗讬驻砖讬讟讗 讛转诐 诪诪讜谞讗 讜讛讻讗 讗讬住讜专' 讜注讜讚 讗讬谉 讻诇 讛讞讝拽讜转 砖讜讜转 讜诇诪讗讬 讚转专讬抓 专' 讗诪讬 诇注讬诇 爪专讬讻讛 讞诇讬爪讛 注诐 讙讟讛 拽讗诪专 讗讬 拽"诇 讜讗诪讗讬 诇讗 转谞讬 爪专讬讻讛 讞诇讬爪讛 讜转讜 诇讗 讬"诇 讚讗转讗 诇讗砖诪讜注讬' 讚讜讚讗讬 爪专讬讻讛 讛讬讗 诇讗讜转讜 讙讟 砖讬讜爪讗 诪转讞转 讬讚讛 讻讬 谞讗诪谉 讛讜讗 砖讘注诇 讜爪专讬讻讛 讙讟 诇讘讬讗转讜 讗诇讗 砖讛讜讗 谞讗诪谉 注诇 讛讙讟 砖讘讬讚讛 砖讛讜讗 讙讟 讙专讜砖讬' 讜诪"诪 讗诐 谞诪爪讗 讘讜 砖讜诐 驻住讜诇 砖讗讬谞讜 诪转讬专讛 诇砖讜拽 讜驻讜住诇讛 注诇讬讜 讻讜驻讬' 讗讜转讜 诇讞讝讜专 讜诇转转 诇讛 讙讟 讜诇讛讻讬 拽转谞讬 爪专讬讻' 讞诇讬爪讛 注诐 讙讟讛 讜拽转谞讬 讗注驻"讬 砖讞讝专 讜讗诪' 诇讗 讘注诇转讬 诇专讘讜转讗 讚讗注"讙 讚诇讚讘专讬 砖谞讬讛诐 讚讛砖转讗 讗讬谞讛 爪专讬讻' 诇讗讜转讜 讙讟 砖讘讬讚讛 讻讬讜谉 砖讻讘专 讗诪专 讘注诇转讬 注诇 讚讘讜专讬' 拽诪讗 住诪讻讬' 讘讛讗 讜注讚讬谉 爪专讬讻讗 诇讗讜转讜 讙讟 砖讘讬讚讛 注诐 讛讞诇讬爪讛 讜诇诪讗讬 讚讘专讬专谞讗 诇讗 诪爪讟专讻讬谉 诇转专讜爪讬 诪讬讚讬 讘诇讬砖谞讗 讚讘专讬转讗 讗诇讗 讛"拽 爪专讬讻讛 讛讬讗 诇讗讜转讜 讙讟 砖讘讬讚讛 注诐 讛讞诇讬爪讛 砖注转讬讚 诇讞诇讜抓 诇讛:



转谞谉 讛转诐 讘专讗砖讜谞讛 讛讬讜 讗讜诪专讬' 讙' 谞砖讬诐 讬讜爪讗讜转 讜谞讜讟诇转 讻转讜讘讛 驻讬专砖转讬 讘讗专讜讻讛 讘诪拽讜诪讛 讘砖诇讛讬 诪' 谞讚专讬诐 讘住"讚:



讗讬讘注讬' 诇讛讜 谞讟讜诇讛 讗谞讬 诪谉 讛讬讛讜讚讬诐 诪讛讜 驻专砖"讬 讝"诇 讗砖讛 砖讗诪专讛 讘驻谞讬 注讚讬' 讘讞讬讬 讘注诇讛 砖讛讬讗 谞讟讜诇讛 诪谉 讛讬讛讜讚讬' 讜诪转 讘注诇讛 讜谞驻诇讛 诇驻谞讬 讬讘诐 诪讛讜 诇讗住专讛 注诇讬讜 诪驻谞讬 讛谞讚专 讛专讗砖讜谉 诪讬 诪住拽讗 讗讚注转讗 讚谞驻诇讛 诇驻谞讬 讬讘诐 讜讻诇诇讛 讘谞讚专 讗祝 诇讬讘诐 讜讛专讬 讛讬' 讗住讜专讛 诇讜 讗讜 讚讬诇诪讗 讚讛讗 诇讗 讗住拽讗 讗讚注转' 讜诇讗 谞讻诇诇 讛讬讘诐 讘谞讚专讛 讻诇诇 讜讛专讬 讛讬讗 诪讜转专转 诇讗 讘诇讗 砖讜诐 讛驻专讛 讜讗讬驻诇讬讙讜 讘讛 专讘 讜砖诪讜讗诇 专讘 讗诪专 讬讘诐 讗讬谞讜 讻讘注诇 讻诇讜' 讗讬谞讜 谞讘注诇 砖爪专讬讱 讛驻专讛 讚讘诇讗讜 讛驻专讛 砖专讬讗 诇讬讛 砖诇讗 谞讻诇诇 讛讬讘诐 讘谞讚专讛 讜砖诪讜讗诇 讗诪专 讬讘诐 讛专讬 讛讜讗 讻讘注诇 砖爪专讬讱 讛驻专讛 讜讗讬谞讜 讬讻讜诇 诇讛驻专 砖讗讬谉 讛讬讘诐 诪讬驻专 讘拽讜讚诪讬':



讗诪专 讗讘讬讬 讻讜讜转讬讛 讚专讘 诪住转讘专讗 讚转谞谉 讛谞讜讚专转 讛谞讗讛 诪讬讘诪讛 讘讞讬讬 讘注诇讛 讻讜驻讬' 讗讜转讜 砖讬讞诇讜抓 诇讛 讜讗诐 讗讬转讗 讚诪住拽讗 讗讚注转 诪讘拽砖讬' 诪讘注讬 诇讬讛 讜讛"驻 讻讜讜转讬' 讚专讘 诪住转讘专讗 砖讗讬谉 讗砖讛 砖讛讜讗 转讞转 讘注诇讛 讛谞讜讚专转 住转诐 谞讜转谞转 讚注转讛 注诇 讛讬讘诐 砖讛专讬 讗驻讬' 讻砖谞讚专讛 诪诪谞讜 讘驻讬' 讘讞讬讬 讘注诇讛 讻讜驻讬' 讗讜转讜 诇讞诇讜抓 诪驻谞讬 砖讗谞讜 讗讜诪讚讬' 讚注转讛 砖诇讗 谞转讻讜讜谞讛 诇讗讜住专讛 注诇讬讜 诪讞诪转 讛拽驻讚 转砖诪砖 讜讻"砖 讻砖谞讚专' 住转诐 砖诇讗 讬专讚' 讚注转讛 注诇 讬讘诪讛 讻诇诇 讜讻"转 讗"讻 讘诪转谞讬' 讚诇讗 讗住讬拽 讚注转讛 注诇 转砖诪讬砖 讬讘诪讛 诇诪讛 爪专讬讱 砖谞讻讜祝 讗讜转讜 诇讞诇讜抓 讬砖 诇驻专砖 讚诪"诪 讛专讬 讗住专讛 讗讜转讜 注诇讬' 讘驻讬' 诪驻谞讬 砖讗专 讛谞讗讜转 讜讗注驻"讬 砖转讛讗 诪讜转专转 诇讜 讘转砖诪讬砖 讗讬谉 讗讚诐 讚专 注诐 谞讞砖 讘讻驻讬驻讛 讜诇驻讬' 讻讜驻讬' 讗讜转讜 诇讞诇讜抓 砖讗讬谉 讝讜讜讙谉 注讜诇' 讬驻讛 讻谉 转讬专抓 讛专讗讘"讚 讝"诇 讜讗讬谞讜 谞讻讜谉 讚诪"诪 讬讛讗 诪讬讬讘诐 诪砖讜诐 诪爪讜讛 讜讗讗"讻 讬讙专砖 讗讘诇 讛谞讻讜谉 讘注讬谞讬 讚讗谞谉 讛讻讬 讗诪专讬' 讚讜讚讗讬 讻砖谞讚专讛 诪讬讘诪讛 讘驻讬' 诇讗 住讙讬 砖诇讗 讗住专转讜 注诇讬讜 诪"诪 注讬拽专 讻讜讜谞转讛 诇讗 讛讜讛 讘谞讚专 讗诇讗 诪驻谞讬 砖讗专 讛谞讗讜' 讜讗讙讘 砖讗专 讛谞讗讜转 讻诇诇讛 讗祝 讛转砖诪讬砖 讜讗注"讙 讚讛讗 诪讬讚注 讬讚注讗 讘谞驻砖讛 讚诇讗 讗转讬讗 诪住转诪讗 诇讬讚讬 转砖诪讬砖 讚诇讗 诪住拽讗 讚注转讛 讚谞驻诇讛 拽诪讬 讬讘诐 诪"诪 诇讗 讞诇拽' 讘谞讚专讛 讜谞讚专讛 注诇 讛讻诇 讜讗"讻 讛讬讗 讛谞讜转谞转 讻砖讗讜住专转 转砖诪讬砖 讛注讜诇诐 注诇讬讛 住转诐 砖讗讬谉 讚注转讛 注诇 讬讘诪讛 讻诇诇 讜诇讗 讻诇诇转讜 讘谞讚专讛 讚诇讗 诪住拽讗 讚注转讛 砖谞驻诇讛 拽诪讬 讬讘诐:



讜讬砖 诪拽砖讬' 注讜讚 诇驻讬 驻专砖"讬 讝"诇 讚讗"讻 诇讬讘注讬 谞诪讬 诪讛 讛讬讗 讘讘注诇 讗讞讜转' 诪讬 诪住拽讗 讚注转讛 讚诪讬转讛 讗讞讜转讛 讜注讜讚 讛谞讜讚专 住转诐 诪讻诇 讛谞砖讬诐 诪讬 砖专讬 讘讗讜转谉 砖讛讬讜 谞砖讜讗讜转 讘讗讜转讜 砖注讛 砖谞讚专 讜讘讜讚讗讬 砖讗讬谉 讝讜 讚讜诪讬讗 诇谞讜讚专 住转诐 诪讻诇 讛谞砖讬诐 讚讛转诐 砖讬砖 诇讛诐 讛转专 讘讬谉 讘诪讬转转 讘注诇 讘讬谉 讘讙专讜砖讬' 讜讗驻讬' 讬砖 诇讛诐 讻诪讛 讘谞讬' 诪住讬拽 诇讬' 讗讚注转讬' 讗讘诇 讘讬讘诐 讚诇讗 诪砖转专讬' 讗诇讗 讘诪讬转转 讘注诇 讜讙诐 砖诇讗 讬讛讜 诇讛 讘谞讬诐 讻诇诇 讗驻砖专 讚诇讗 诪住拽讗 讚注转讛 讚谞驻诇讛 拽诪讬 讬讘诐 讜讙诐 讘注诇 讗讞讜转讜 谞诪讬 谞讛讬 讚诇讗 诪砖转专讬讗 诇讬讛 讘讙专讜砖讬谉 讗诇讗 讘诪讬转转 讗讞讜转讛 诪"诪 讛讗 诪砖转专讬讗 诇讬讛 讘诪讬转转讛 讗注驻"讬 砖讬砖 讘谞讬诐 讜注讜讚 讚诇讗 诪讬专讞拽 诇讛讜 诇讗讬谞砖讬 谞砖讜讗讬 讘注诇 讗讞讜转讛 讗讜 谞砖讜讗讬 讗讞讜转 讗砖讛 诇讗讞专 诪讬转讛 讻讚诪专讞讬拽 诇讛 讘讚注转讬讬讛讜 谞砖讜讗讬 讗砖转 讗讞 讜讗注驻"讬 砖讬砖 砖诐 诪爪讜' 专讜讘 讘谞讬 讗讚诐 诪转专讞拽讬诐 诪谉 讛讬讘讜诐 砖讛诐 讬专讗讬' 砖讛诐 讬讻讜讜谞讜 诇砖诐 谞讜讬 讜讚讘专讬诐 讗讞专讬诐 讜谞诪爪讗讜 驻讜讙注讬诐 讘注专讜讛 讜讻讚讞讝讬' 讘讝讛 诪注砖讬诐 讘讻诇 讬讜诐 砖讛讬讘讜诐 诪转专讞拽 诇讘谞讬 讗讚诐 讜诪转专爪讬' 诪讗讛 驻注诪讬诐 讘讗讞讜' 讗砖讛 诇驻专谞住 讘讬谞讬讛诐 讻诪讜 砖讗讜' 讬讜住祝 讛讻讛谉 诇讻讬 讜驻专谞住讬 讘谞讬 讗讞讜转讱 讻谞"诇:



讜诪讬讛讜 讗讬谉 驻讬' 砖诇 专讘讬' 讝"诇 诪讞讜讜专 讞讚讗 讚讻讬讜谉 讚诪讬讬转讬 讛讻讗 诪转谞讬' 讚砖诇砖 谞砖讬诐 讜注诇讬讛 砖讗诇讜 谞讟讜诇讛 讗谞讬 诪谉 讛讬讛讜讚讬诐 诇讬讘诐 诪讛讜 讜讚讗讬 专讗讬讛 讛讬讗 讚讚讻讜转讗 讘注讬 讗讬 拽谞住讬' 诇讬讛 讙讘讬 讬讘诐 讻诪砖谞讛 讗讞专讜谞讛 讙讘讬 讘注诇 讗讜 诇讗 讚讗诇转"讛 诇诪讛 讛讘讬讗讜 讻讗谉 诪砖谞转 讙' 谞砖讬诐 讚讛讗 诇驻讜诐 驻专砖"讬 讝"诇 讗讬谉 注谞讬谉 讘注讬讗 讝讜 诇讗讜转讛 诪砖谞讛 讜讗讬谉 诇诪砖谞' 讛讛讬讗 注住拽 讻讗谉 讜诇讗 讗转讬 砖驻讬专 诇驻讬 诇讬砖谞' 讚谞拽讟讬 讬讘诐 讗讬谞讜 讻讘注诇 讗讜 讬讘诐 讛专讬 讛讜讗 讻讘注诇 讜诇诪讛 诇谞讜 诇转诇讜转讜 砖爪专讬讱 讛驻专讛 讻讘注诇 讗讜 砖讗讬谞讜 爪专讬讱 谞讬诪' 专讘 讗诪专 诪讜转专转 诇讬讘诐 讜砖诪讜讗诇 讗诪专 讗住讜专 诇驻讬' 讛谞讻讜谉 讻诪讜 砖驻讬' 专讘 讗诇驻住 讜讛讙讗讜谉 讝"诇 讜注诇讬讜 讛住讻讬诪讜 讘转讜' 讛讗讜诪' 谞讟讜诇讛 讗谞讬 诪谉 讛讬讛讜讚讬诐 讚拽谞住讬' 砖诪讗 谞转谞' 注讬谞讬' 讘讗讞专 诇讛讜爪讬讗 谞驻砖讛 讗驻讬' 诪讬讚 讛讬讘诐 讜讻讬讜谉 砖讻谉 讗讬谉 讛讬讘诐 讬讻讜诇 诇讛驻专 讞诇拽讜 转讛讗 注讙讜谞讛 讻诇 讬诪讬讛 砖讗讬谉 讻讜驻讬' 讗讜转讜 诇讞诇讜抓 讗讜 讚讬诇诪' 讛讗 讜讚讗讬 诇讗 诪住拽讗 讗谞驻砖讬讛 讚谞驻诇讛 拽诪讬 讬讘诐 讜诇讗 谞转讻讜讜谞讛 诇讛转拽诇拽诇 注诇讬讜 讻诇诇 讜讻讬讜谉 砖讻谉 讚谞讬诐 讗讜转讛 讻诪砖谞讛 专讗砖讜谞讛 讜讻讜驻讬' 讗讜转讜 诇讞诇讜抓:



专讘 讗诪专 讬讘诐 讗讬谞讜 讻讘注诇 讜讻讜驻讬谉 讗讜转讜 诇讞诇讜抓 讜讛诇讻转讗 讻专讘 讘讬谉 砖讬砖 诇讛 讘谞讬诐 讘讬谉 砖讗讬谉 诇讛 讘谞讬诐 讻讚讗住讬拽' 讘砖诪注转讬' 讜讝讛 讛驻讬' 注讬拽专 讜谞讻讜谉. 讜讘讛讻讬 住诇讬拽 诇谉 驻专拽讗 砖讘讞 诇讗诇 讘讜专讗 砖诪讬讗 讜讗专拽讗:





转讜住驻讜转 专讬"讚

讜讗拽砖讬' 讜注讚 砖讻讜驻讬谉 讗讜转讜 诇讞诇讜抓 谞讻驻谞讜 诇讬讘诐, 驻讬' 谞讛讬 讚讗讬讛讬 诪讛讬诪谞讗 砖诇讗 讘讗 注诇讬讛 谞讻讜驻谞讜 砖讬讘讗 注诇讬' 讜讗诪讗讬 转谞讬 讻讜驻讬谉 讗讜转讜 砖讬讞诇讜抓 诇讛. 讗"专 讘砖讙讬讟讛 讬讜爪讛讗 诪转"讬:





讬专讜诇砖诪讬 讞讘专讬讬讗 讘注讬 诪讛 讗谞谉 拽讬讬诪谉 讗诐 讻诪砖谞讛 专讗砖讜谞讛 砖诪注谞讜 砖诪讜转专 诇讬讘诐. 讜讗诐 讻诪砖谞讛 讗讞专讜谞讛 砖诪注谞讜 讜砖诪讜转专 诇讞诇讜抓. 砖诪注谞讜 砖讻驻讬谉. 驻讬' 讘转诪讬讛 讗注"讙 讚谞转谉 讞讝专讜 诇讜诪专 诪爪讜转 讞诇讬爪讛 拽讜讚诪转 诇讗 砖谞讻讜祝 讗讜转讜 讻讚讗诪专讬谞谉 讘驻' 讛讞讜诇抓 讗"专 讜讗讬谉 讻讜驻讬谉 讜讗讛讚专 专"讛 砖讙讬讟讛 讬讜爪讗讛 诪转"讬 讜转讜讱 讬讚讛. 讛讜讗 讗讜诪专 讘注诇转讬 讜讙讟 讗砖讛 讛讬讗 讜讚讬讬讱 讘讙讟 讝讛 讜驻拽注讛 诪诪讱 讝讬拽转 讬讘诪讬谉 讜讛讬讗 讗讜诪专转 诇讗 谞讘注诇转讬 讜讙讟 讬讘诪讛 讛讜讗 讝讛 讻讗讚诐 讛谞讜转谉 讙讟 诇讘讬诪转讜 诇驻讜住诇讛 注诇讬讜 讜注讚讬讬谉 爪专讬讻讛 讞诇讬爪讛 诇讝讬拽转讜 讛诇讻讱 讻讜驻讬谉 讗讜转讜 砖讬讞诇讜抓 诇讛 讗住讜专 诇拽讬讬诪讗 诪驻谞讬 讙讬讟讗.





转谞讬讗 讬讘诪讛 砖讗诪专讛 转讜讱 诇' 讬讜诐 诇讗 谞讘注诇转讬 讘讬谉 讛讜讗 讗讜诪专 讘注诇转讬 讜讘讬谉 砖讗讜诪专 诇讗 谞讘注诇转 讻讜驻讬谉 讗讜转讜 砖讬讞诇讜抓 诇讛, 诇讗讞专 诇' 讬讜诐 诪讘拽砖讬诐 诪诪谞讜 砖讬讞诇讜抓 诇讛. 讛讬讗 讗讜诪专转 谞讘注诇转讬 讜讛讜讗 讗讜诪专 诇讗 讘注诇转讬 讝讜 讬讜爪讗讛 讘讙讟. 驻讬' 讛讬讗 谞讗诪谞转 砖讗讜诪专转 谞讘注诇转讬 讜驻拽注讛 讝讬拽转讜 讜讚讬 诇讛 讘讙讟 讝讛 砖讬爪讗 诪转"讬 讜讛讜讗 砖讗讜诪专 诇讗 讘注诇转讬 讜注讚讬讬谉 爪专讬讻讛 讞诇讬爪讛 诇讗 讻诇 讛讬诪谞讜 诇讗住专讛 讜诇讗 诪讘注讬' 诇讗讞专 诇' 讬讜诐 讚讻讜诇讬 讛讗讬 诇讗 诪讜拽讬诐 讗讬谞砖 讗谞驻砖讬' 讗诇讗 讗驻讬诇讜 转讜讱 诇' 讬讜诐 讛讬讗 谞讗诪谞转 讚讞讝专转 讛讻谞讜住 讘注讜诇 诇讗诇转专 讻讚讗诪专讬' 诇拽诪谉 讙讘讬 爪专转讛 讜诇"讗 讚注讚 转诇转讬谉 讬讜诪讬谉 诪讜拽讬 讗讬谞砖 讗谞驻砖讬' 讗诇讗 讘讚讗诪专讛 诇讗 谞讘注诇转讬 讜砖讜讬转讛 讗谞驻砖讛 讞转讬讻讛 讚讗讬住讜专讗. 讜讻讜驻讬谉 讗转 讛讬讘诐 诇讞诇讜抓 砖诪讛 诪驻住讬讚 讘讻讱. 讗讘诇 讘讚讗诪专讛 讛讬讗 谞讘注诇转讬 讗驻讬诇讜 讘诇讬诇讛 专讗砖讜谞讛 谞讗诪谞转 讜诇讗 讻诇 讛讬诪谞讜 诇讗住讜专讛 讜讘专讬转讗 住转诐 拽转谞讬 讚讻"讝 砖讛讗讬 讗诪专讛 谞讘注诇转讬 讛讗讬 谞讗谞诪转 讘讬谉 转讜讱 诇' 讘讬谉 诇讗讞专 诇', 讛讜讗 讗讜诪专 讘注诇转讬 讜讛讗讬 讗讜诪专转 诇"谞 讗注"驻 砖讞讝专 讜讗诪专 诇讗 讘注诇转讬 爪专讬讻讛 讙讟 讜讞诇讬爪讛. 驻讬' 讛讻讬 诪砖诪注 讻讬讜谉 讚讗诪专讛 讛讗讬 诇"谞 砖讜讬转讛 讗谞驻砖讛 讞讚"讗 讜爪专讬讻讛 讞诇讬爪讛 讜讻讬讜谉 讚讗诪专 讛讜讗 讘注诇转讬 讜讗讬转 诇谉 讞讝拽讛 讚讻诇 讛讻讜谞住 诇讗诇转专 讛讜讗 讘注讜诇 爪专讬讻讛 讙讟 讜讗注"驻 砖讞讝专 讜讗诪专 诇讗 讘注诇转讬 讜讛讜讚讛 诇讚讘专讬讛 讻讬讜谉 讚诪转讞讬诇讛 讗诪专 讘注诇转讬 讜讞讝拽转 讛讻谞讜住 讘注讜诇. 讛讬讗 爪专讬讻讛 讙讟 讘讬谉 讘转讜讱 诇' 讘讬谉 诇讗讞专 诇' 讜诪讚拽转谞讬 讚爪专讬讻讛 讙讟 讜讞诇讬爪讛 诪砖诪注 讚讗讬谉 讙讬讟讛 讬讜爪讗 诪转讬. 讜讛讬讻讗 讗讜拽讬 讘砖讙讬讟讛 讬讜爪讗 诪转"讬 讜讗讻转讬 讛拽"诇 讗诪讗诪讬 拽转谞讬 专讬砖讗 讻讜驻讬谉 讗讜转讜 诇讞诇讜抓 注讚 砖讬讻驻谞讜 诇讞诇讜抓 讬讻驻谞讜 诇讬讘诐. 讜诪转专抓 专"讗 讚讛讻讬 拽转谞讬 爪专讬讻讛 讞诇讬爪讛 注诐 讙讟, 讜诇注讜诇诐 讘砖讙讬讟讛 讬讜爪讗 诪转"讬. 讜谞"诇 讚专"讗 诇驻讬 转讬专讜爪讗 讛讻讬 诪转专抓 讛讘专讬讬转讗 讗注"驻 砖讞讝专讛 讜讗诪专讛 谞讘注诇转讬 爪专讬讻讛 讞诇讬爪讛 注诐 注诐 讙讬讟讬' 讻讬讜谉 讚讗诪专讛 转讞诇讛 诇讗 谞讘注诇转讬.





讘注讬 诪谞讬' 讞谞谉 讘专讬' 讚专"谞 诪专"谞 爪专转讛 诪讗讬 讛讬讗 驻讬' 砖讻谞住讛 讛讬讘诐 讜谞驻讟专转 爪专转讛 讜讗诪专讛 讛讬讘诪讛 讗讞"讻 诇讗 谞讘注诇转讬 诪讛讜 诇讗住讜专 爪专转讛 诪驻谞讬 讚讘讜专讛 砖诇 讝讜. 讗"诇 讜讻讬 诪驻谞讬 砖讗谞讬 讻讜驻讬诐 讜诪讘拽砖讬诐 谞讗住讜专 爪专转讛. 驻讬' 讗诐 讗谞讜 讻讜驻讬谉 讜诪讘拽砖讬诐 诇爪专转讛 诪砖讜诐 讚砖讜讬' 讗谞驻砖讬' 讞讚"讗 谞讗住专 爪专转讛. 爪专转讛 讜讚讗讬 诇讗 诪讬转住专讗 讚讞讝拽讛 讻讜谞住 讗转 讛讗砖讛 讘注讜诇 诇讗诇转专 讜讘讞讝拽讛 讝讜 讗谞讜 住讜诪讻讬谉 诇讛转讬专 爪专讛.





诪转谞讬转讬谉 讛诪讚专转 讛谞讗讛 诪讬讘诪讛 讘讞讬讬' 讘注诇讛 讻讜驻讬谉 讗讜转讛 砖讬讞诇讜抓 诇讛. 诇讗讞专 诪讬转 讛讘注诇 诪讘拽砖讬诐 诪诪谞讜 砖讬讞诇讜抓 诇讛 讜讗诐 谞转讻讜讜谞讛 诇讻讱. 讗驻讬' 讘讞讬讬 讘注诇讛 诪讘拽砖讬诐 诪诪谞讜 砖讬讞诇讜抓 诇讛. 驻讬' 讗诐 谞讚专讛 讛谞讗讛 诪讬讘诪讛 讘讞讬讬 讘注诇讛 诪驻谞讬 砖注诐 砖讛讬"诇 注诪讜 讜注讻砖讬讜 砖诪转 讘注诇讛 讛讬讗 讗住讜专讛 诇讛转讬讘诐 诇讜 诪驻谞讬 谞讚专讛. 讗诐 讗谞讬讜 专讜爪讛 诇讞诇讜抓 诇讛 讻讜驻讬谉 讗讜转讜 砖讬讞诇讜抓 诇讛 砖讛专讬 讗谞讬讛 讬讻讜诇讛 诇讛转讬讘诐. 讜诇讗 诪讘注讬 诇诪砖谞讛 讗讞专讜谞讛 讗诇讗 讗驻讬' 诇诪砖谞讛 专讗砖讜谞讛 讚讗诪专讬' 诪爪讜转 讬讘讜诐 拽讜讚诪转 讻讜驻讬谉 讗讜转讜 砖讬讞诇讜抓 诇讛. 讗讘诇 讗诐 谞讚专讛 诇讗讞专 诪讬转转 讘注诇讛 砖谞转讻讜讜谞讛 诇讻讱 诇讗住讜专 注爪诪讛 注诇讬讜 诪讘拽砖讬诐 诪诪谞讜 讜讗驻讬诇讜 诇诪砖谞讛 讗讞专讜谞讛 砖讗讬谉 讻讜驻讬谉 讻讚讗诪专讬' 诇注讬诇 讘驻' 讛讞讜诇抓.





转谞谉 讛转诐 讙' 谞砖讬诐 讬讜爪讗讜转 讜谞讜讟诇讜转 讻转讜讘转谉 讛讗讜诪专转 讟诪讗讛 讗谞讬 诇讱. 讜讛砖诪讬诐 讘讬谞讬 诇讘讬谞讱 讜谞讟讜诇讛 讗谞讬 诪谉 讛讬讛讜讚讬诐. 讞讝专讜 诇讜专 砖讗诇 转讛讗 讗砖讛 谞讜转谞转 注谞讬讛 讘讗讞专 讜诪拽诇拽转 注诇 讘注诇讛 讗诇讗 讛讗讜诪专转 讟诪讗讛 讗谞讬 诇讱 转讘讬讗 专讗讬' 诇讚讘专讬讛 讛砖诪讬诐 讘讬谞讬 讜讘讬谞讱 讬注砖讜 讚专讱 讘拽砖讛. 讜谞讟讜诇讛 诪砖诪砖转讜 讜转讛讗 谞讟讜诇讛 诪谉 讛讬讛讜讚讬诐. 驻讬' 讗砖转 讻讛谉 砖讗诪专讛 诇讘注诇讛 谞讘注诇转讬 讘讗讜谞住 讜谞住讜专讛 讗谞讬 诇讱 讻讜驻讬谉 讗讜转讜 讜谞讜转谉 诇讛 讙讟 讜谞讜转谉 诇讛 讻转讜讘讛 讞讝专讜 诇讜专 砖诪讗 注讬谞讬' 谞转谞讛 讘讗讞专 讜讗讬谞讛 谞讗诪谞转 注讚 砖转讘讬讗 专讗讬' 诇讚讘专讬讛 讜讗注"讙 讚砖讜讬转讗 讗谞驻砖讛 讞讚"讗 讘注诇讛 讻讜驻讛 讗讜转讛 讜讗讬谞讬 诪讗诪谞讬讛 讜诇讗 诪注谞讬砖讗. 讗"谞 讗讜诪专 诇讛 爪讗 讘讗诇 讻转讜讘讛 讗诐 讗转 讞讜砖砖转 注诇 谞驻砖讱 讜讗谞讬讛 谞讜讟诇转 讻转讜讘讛 注讚 砖转讘讬讗 专讗讬' 诇讚讘专讬讛. 讜讛砖诪讬诐 讘讬谞讬 诇讘讬谞讱 注讚 注诇讬 讛讘讜专 讗砖讗讬谞讱 讬讜专讛 讻讞抓 讜讗"讗 讘讱 砖讗谞讬 专讜爪讛 诇注砖讜转 讘谞讬诐. 讜讘专讗砖讜谞讛 讛讬讜 住讜讘专讬诐 讚讗砖讛 诪讜拽讚转 讗驻讜"专 讜诇讗 讛讬' 诪讘拽砖讬诐 诪诪谞讛 砖诇讗 转讞讬砖 诇讻讱 讜讚讘专讬诐 砖讘讬谞讜 诇讘讬谞讛 讛讬讗 谞讗诪谞转. 讞讝专讜 诇讜诪专 砖讗讬谉 讛讗砖讛 诪爪讜讛 注诇 驻讜"专 讗诐 谞转驻讬讬住讛 专讬 讟讜讘 讜讗诐 诇讗 谞转驻讬讬住讛 讜讘讗讛 诪讞诪转 讟注谞讛 讚讘注讬' 讞讜讟专讗 诇讬讚讛 讜诪专讗 诇拽讘讜专讛 讜讗注"驻 砖讗讬谞讜 诪爪讜讛 注诇 驻讜"专 讗谞讬 专讜爪讛 诇住诪讜讱 诇注讬讜 讘讝拽谞讜转 讘讻讛"讙 讬讜爪讬讗 讜讬转谉 讻转讜讘讛 讻讚讗诪专谉 诇注讬诇 讘讛讘讗 注诇 讘讬诪转讜. 讜讛讗讜诪专转 谞讟讜讛诇 讗谞讬 诪谉 讛讬讛讚讜讬诐 砖谞讚专讛 讜讗诪专讛 讛谞讗转 转砖诪讬砖 讻诇 讛讬讛讜讚讬诐 注诇讬 讘拽讜谞住 讛讝讛. 讛讬讜 讗讜诪专讬诐 讘专砖讜谞讛 讬讜爪讗 讜讬转谉 讻转讜讘讛 讚讗诇讜 谞讚专讛 注诇 讘注注诇讛 诇讞讜讚 讛讜"诇 诪讜讚专转 讚讘注讬 诇讗谞住讜讘讬 诇讗讞专讬谞讗 讜拽谞住讜讛 讻讻转讜讘转讛. 讗讘诇 讻讬 谞讚专讛 诪讻诇 讛讬讛讜讚讬诐 讚诇讗讜 讘讚注转讛 诇讗谞住讜讘讬 诇讗讞专讬谞讬 诇讗 讛讜讬 诪讜专讚转 讘讻讱 讗诇讗 诪驻谞讬 砖讛转砖诪讬砖 诪讗讜住 注诇讬' 诪"讛 诇讗 拽谞住讜讛 讘讻转讜讘转讛.





讞讝专讜 诇讜诪专 砖诇讗 转讛讗 谞讜转谞转 注讬谞讬' 讘讗讞专 讜诪拽诇拽诇转 讗爪诇 讘注诇讛 讜转诇讱 讗爪诇 讞讻诐 讜讬转讬专 谞讚专讛. 讗诇讗 讗诪专讜 讬驻专 讞诇拽讜 砖讛讘注诇 诪驻专 谞讚专讬诐 砖讘讬谞讜 诇讘讬谞讛 讜转讛讗 诪砖诪砖转讜 讜转讛讗 谞讟讜诇讛 诪谉 讛讬讛讜讚讬诐. 讜讗注"讙 讚讗诪专讬谞谉 讘谞讚专讬诐 谞讚专 砖讛讜转专 诪拽爪转讜 讛讜转专 讻讜诇讜 讚讜拽讗 讻砖讛讜转专 注"驻 讞讻诐 砖注讜拽专 讛谞讚专 诪注讬拽专讜 讗讘诇 讘注诇 砖诪驻专 讘注诇 讻专讞讜 诪讛 砖诪驻专 诪驻专 讜讛砖讗专 讗讬谞讜 诪讜驻专:





讗讬讘注讬' 诇讛讜 谞讟讜诇讛 讗谞讬 诪谉 讛讬讛讜讚讬诐. 诇讬讘诐. 讗诪讬 诪讬 诪住拽讗 讚注转讛 讚诪转 讘注诇讛 讜转驻讜诇 拽诪讬 讬讘诐 讗讜 诇讗. 驻讬' 诪讬 讗住讬专讗 诇讬讘诐 诪驻谞讬 谞讚专 讝讛 砖谞讚专讛 讘讞讬讬 讘注诇 讛讬讗 诇讗. 诪讬 诪住拽讗 讚注转讛 讚诪讬讬转 讘注诇 讜转讬驻讜诇 拽诪讬 讬讘诐 讜谞讚专讛 谞诪讬 讗讚注转讗 讚讬讚讬' 讜讘注诇 诇讗 讛驻专 讗诇讗 诇讞诇拽讜 讜讘讬诐 诇讗 诪爪讬 诪讬驻专 砖讗驻讬诇讜 讘注诇 讗谞讬讜 诪驻专 讘拽讜讚诪讬诐 讜讗住讜专讛. 讗讜 诇讗 讗住拽讛 讚注转讛 讜诇讗 谞讚专讛 诇讗 诇讗住讜专 注爪诪讛 注诇 讻诇 诪讬 砖诪讜转专转 诇讜 注"讬 讙专讜砖讬 讘注诇讛 讜诇讛驻讬住 讚注转讜 砖诇 讘注诇 砖诇讗 讬讞砖讚谞讛 讘谞讜转谞转 注讬谞讬讛 讘讗讞专 讻讚讬 砖讬转专爪讛 诇讙专砖讛. 讗讘诇 讛讬讘诐 砖讗住讜专讛 诇讜 讜注讜诪讚转 讗驻讬' 诇讗讞专 讙讬专讜砖讬' 诇讗 谞转讻讜讜谞讛 讜诪讜转专转 诇讜 讗诐 诪转 讘注诇讛 讜诇讗 讙讬专砖讛. 专讘 讗诪专 讗谞讬讜 讻讘注诇 砖讛讬' 爪专讬讱 诇讛驻专 讚诇讬讘诐 诪讜转专转 讘讗诇 讛驻专讛 讜砖诪讜讗诇 讗诪专 讛"讛 讻讘注诇 砖讛谞讚专 讞诇 注诇讬讜 讜讗住讜专讛 讛讬讗 诇讜 讚诪住拽讛 讚注转讛 讚诪转 讘注诇讛 讜讗讚注转讗 讚讬讘诐 谞讚专讛. 讗诪专 讗讘讬讬 讻讜转讬' 讚专讘 诪住转讘专讗 讚转谞谉 讛谞讜讚专转 讛谞讗讛 诪讬讘诪讛 讘讞讬讬 讘注诇讛 讻讜驻讬谉 讗讜转讜 砖讬讞诇讜抓 诇讛 讜讗诐 讗讬转讗 讚诪住拽讗 讚注转讛 讚诪讬转 讘注诇. 诪讘拽砖讬诐 诪诪谞注讜 诪讘注讬' 诇讬讛 砖讛专讬 谞转讻讜讜谞讛 诇讻讱 讘讞讬讬 讘注诇讛. 讗诇讗 诇讗讜 砖"诪 诇讗 诪住拽讗 讗讚注转讛 讚诪讬转 讘注诇讛 讜讛"谞 诇讗 诪住拽讬 讗讚注转讛 讚诪讬转 讘注诇 讜讗诇 谞讚专讛 讗诇讗 诪讗讜转谉 砖讛讬讜 诪讜转专讬诐 诇讛 讘讙讬专讜砖讬 讘注诇讛 讜诇讗 诪讬讘诐. 讜讛诇讻讱 诪讜转专转 讛讬 讗诇讬讘诐. 讜拽讬"诇 讛诇' 讻专讘 讘讗讬住讜专讬 讜讻"砖 砖讚讬讬拽 诪转谞讬' 讻讜讜转讬':





转讜住驻讜转 讞讚 诪拽诪讗讬

转谞讬讗 讬讘诪讛 砖讗诪专讛 讘转讜讱 诇' 诇讗 谞讘注诇转讬 讘讬谉 砖讛讜讗 讗讜诪专 讘注诇转讬 讘讬谉 砖讗讜诪专 诇讗 讘注诇转讬 讻讜驻讬谉 讗讜转讜 砖讬讞诇讜抓 诇讛 诇讗讞专 诇' 讬讜诐 诪讘拽砖讬诐 讛讬诪谞讜 砖讬讞诇讜抓 诇讛. 讛讬讗 讗讜诪专转 谞讘注诇转讬 讜讛讜讗 讗讜诪专 诇讗 讘注诇转讬 讛"讝 讬讜爪讗讛 讘讙讟 驻讬专讜砖 诇讗讞专 诇' 讬讜诐 拽讗讬. 讛讜讗 讗讜诪专 讘注诇转讬 讜讛讬讗 讗讜诪专转 诇讗 谞讘注诇转讬 讗注"驻 砖讞讝专 讜讗诪专 诇讗 讘注诇转讬 爪专讬讻讛 讙讟 讜讞诇讬爪讛. 讛讗讬 住讬驻讗 谞诪讬 诇讗讞专 诇' 讬讜诐 拽讗讬 讜讻讜诇讛 诪转谞讬' 诪讬讬专讬 讻砖讛讙讟 讬讜爪讗 诪转讞转 讬讚讛 讚讗讬 讗讬谉 讛讙讟 讬讜爪讗 诪转讞转 讬讚讛 注讚 砖讻讜驻讬谉 讗讜转讜 诇讞诇讜抓 讛讜讛 讻讜驻讬' 讗讜转讜 诇讬讘诐. 讜讛讗 讚拽转谞讬 爪专讬讻讛 讙讟 讜讞诇讬爪讛 驻讬专砖讛 专' 讗诪讬 砖爪专讬讻讛 讞诇讬爪讛 注诐 讙讬讟讛 砖讬讜爪讗 诪转讞转 讬讚讛 讜讛讗讬 讚拽讗诪' 讗注驻"讬 砖讞讝专 讜讗诪专 诇讗 讘注诇转讬 诇讗 诇讛爪专讬讻讛 讞诇讬爪讛 拽讗讬 讚讻"砖 讛讜讗 讚爪专讬讻讛 讞诇讬爪讛 讻砖诇讗 讘注诇 讬讜转专 诪砖讘注诇 讗诇讗 讛"拽 讗注驻"讬 砖讞讝专 讜讗诪专 诇讗 讘注诇转讬 [讗讬谉] 讻讜驻讬谉 讗讜转讜 砖讬讞诇讜抓 诇讛 讗诇讗 诪讘拽砖讬诐 讜讗讬谉 讻讜驻讬谉 讚讗讚讘讜专讗 拽诪讗 住诪讻讬谞谉 讚讗诪专 讘注诇转讬 专讘 讗砖讬 讗诪专 讛转诐 转谞谉 讙讟 诇讝讬拽转讜 讛讻讗 讙讟 诇讘讬讗转讜 驻讬' 专讘 (讗住讬) [讗砖讬] 诪讬讬专讬 谞诪讬 讻砖讛讙讟 讬讜爪讗 诪转讞转 讬讚讛 讜讛讻讬 讗讜拽讬 诇讛 讜诪讗讬 爪专讬讻讛 讙讟 讜讞诇讬爪讛 讚拽讗诪专 爪专讬讻讛 讙讟 讗讞专 讞讜抓 诪讛讙讟 讛专讗砖讜谉 砖谞转谉 诇讛 诇讝讬拽转讜 诇驻讜住诇讛 诪诪谞讜 讜诪谉 讛讗讞讬诐. 讚讛"拽 讘注诇转讬 讗讞专 砖谞转转讬 诇讛 讙讟 讜讘讬讗讛 驻住讜诇讛 讻诪讗诪专 砖讜讬讜讛 专讘谞谉 讜爪专讬讻讛 讙讟 讜讞诇讬爪讛. 讜讛"拽 讗祝 注"驻 砖讞讝专 讜讗诪专 诇讗 讘注诇转讬 诇讗 转讬诪讗 讗讚讬讘讜专讗 讘转专讛 住诪讻讬谞谉 讜诇讗 转讛讗 爪专讬讻讛 讙讟 讗诇讗 讗讚讬讘讜专讗 拽诪讗 住诪讻讬谞谉 讜爪专讬讻讛 讙讟. 讘注讗 诪谞讬讛 讛讜谞讗 讘专讬讛 讚专讘 谞讞诪谉 诪专讘 谞讞诪谉 爪专转讛 诪讛讜. 驻讬' 讗诪转谞讬' 拽讗讬 讬讘诪讛 砖讗诪专讛 讘转讜讱 诇' 讬讜诐 诇讗 谞讘注诇转讬 讜讬讘诐 讗诪专 讘注诇转讬 诪讛讜 诇讗住讜专 爪专转讛 诇注诇诪讗 诪砖讜诐 讚讬讘讜专讗 讚讬讚讛 讚讗诪专讛 诇讗 谞讘注诇转讬 讚讗讬 诇讚讬讘讜专讬讛 讚讬讚讬讛 爪专转讛 诪讜转专转 诇注诇诪讗 讘诇讗 讞诇讬爪讛 讗"诇 诪驻谞讬 砖讗谞讜 讻讜驻讬谉 讜诪讘拽砖讬诐 谞讗住专讛 爪专转讛 驻讬' 讜诪讜转专转 诇注诇诪讗 讘诇讗 讞诇讬爪讛. 转谞谉 讛转诐 讘专讗砖讜谞讛 讛讬讜 讗讜诪专讬诐 讙' 谞砖讬诐 讬讜爪讗讜转 讜谞讜讟诇讜转 讻转讜讘讛 讛讗讜诪专转 讟诪讗讛 讗谞讬 诇讱 砖诪讬诐 讘讬谞讬 诇讘讬谞讱 (讗谞讬) 谞讟讜诇讛 讗谞讬 诪谉 讛讬讛讜讚讬诐 讜讞讝专讜 诇讗诪专 砖诇讗 转讛讗 讗砖讛 谞讜转谞转 注讬谞讬讛 讘讗讞专 讜诪拽诇拽诇转 注诇 讘注诇讛 讗诇讗 讛讗讜诪专转 讟诪讗讛 讗谞讬 诇讱 转讘讬讗 专讗讬讛 诇讚讘专讬讛. 讜讛砖诪讬诐 讘讬谞讬 诇讘讬谞讱 讬注砖讜 讚专讱 讘拽砖讛. 谞讟讜诇讛 讗谞讬 诪谉 讛讬讛讜讚讬诐 [讬驻专 讞诇拽讜 讜讛讬讗 诪砖诪砖转讜] 讛讗 讚拽转谞讬 讟诪讗讛 讗谞讬 诇讱 讗讜拽讬诪' 讘驻' 讘转专讗 讚谞讚专讬诐 讘砖诪注转讗 讘转专讗 讘讗砖转 讻讛谉 砖谞讗谞住讛 讚讗讬 讘讗砖转 讬砖专讗诇 讗讬 讘讗讜谞住 诪砖专讗 砖专讬 诇讬讛 讗讬 讘专爪讜谉 诪讬 讗讬转 诇讛 讻转讜讘讛. 讗诇讗 注"讻 讘讗砖转 讻讛谉 砖谞讗谞住讛 讚讗住讜专讛 诇讬讛 讜讗讬转 诇讛 讻转讜讘讛 讜诪讚拽讗诪专 讚讗讬 讗诪专讛 讝谞转讛 讘专爪讜谉 诇讬转 诇讛 讻转讜讘讛 砖"诪 讚诇讗 讗诪专讬' 讘讞讬讜讘 砖诪讞讬讬讘 讗讚诐 讗转 注爪诪讜 讘诪诪讜谉 讗讬谉 讗讚诐 诪砖讬诐 注爪诪讜 专砖注 讗诇讗 诇讗讜 砖"诪 讚诇讗 讗诪专讬' 讗讬谉 讗讚诐 诪砖讬诐 注爪诪讜 专砖注 诇讙讘讬 讞讬讜讘 诪诪讜谉. 讜讛讗讬 讚拽转' 谞讟讜诇讛 讗谞讬 诪谉 讛讬讛讜讚讬诐 爪专讬讻讛 讛驻专讛 讻砖讗诪专讛 讛谞讗转 转砖诪讬砖 讛讬讛讜讚讬诐 注诇讬 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜. 讗讘诇 讗诪专讛 讛谞讗转 转砖诪讬砖 注诇 讛讬讛讜讚讬诐 讻讬讜谉 讚诪砖注讘讚讗 诇讬讛 诇转砖诪讬砖 诇讗讜 讻诇 讻诪讬谞讛 讜讗"爪 讛讘注诇 讛驻专讛 诪讞诇拽讜 讜诇讗 讞讬讬砖 诪砖讜诐 讗讬住讜专 讻讜诇诇. 讜驻讬' 讛砖诪讬诐 讘讬谞讬 诇讘讬谞讱 砖讗讬谞讜 讬讜专讛 讻讞抓 讜讛专"讗 讗讘 讘"讚 讝"诇 驻讬' 砖诇讗 谞讝拽拽 注诪讛 讜诪讛诪谞讬谞谉 诇讛 (讜讗"爪 讛讘注诇 讛驻专讛 诪讞诇拽讜) 诪讙讜 讚讗讬 讘注讬讗 讗诪专讛 讚讗讬谞讜 讬讜专讛 讻讞抓 讚讗讬讛讬 诪讛讬诪谞讗 诪砖讜诐 讚拽讬诐 诇讛. 讗讬讘注讬讗 诇讛讜 谞讟讜诇讛 讗谞讬 诇讬讛讜讚讬诐 诇讬讘诐 诪讛讜 诪讬 诪住拽讗 讗讚注转讛 讚诪转 讘注诇 讜谞驻诇讛 拽诪讬 讬讘诐 讗讜 诇讗. 驻专砖"讬 讝"诇 诪讬 诪住拽讗 讗讚注转讛 讚诪讬转 讘注诇 讜谞驻诇讛 拽诪讬 讬讘诐 讜讞讬讬诇讛 注诇讛 谞讚专讛 讗讜 诇讗 诪住拽讗 讗讚注转讗 讜诇讗 讞讬讬诇讛 注诇讛 谞讚专讛 讚讻砖讗诪专讛 谞讟讜诇讛 讗谞讬 诪谉 讛讬讛讜讚讬诐 诇讗 讗诪专讛 讗诇讗 讘砖讘讬诇 讙讬专讜砖 讚讘注诇 砖诇讗 讬讛讗 讘注诇 住讘讜专 砖注讬谞讬讛 谞转谞讛 讘讗讞专 讗诐 讬讙专砖谞讛 讗讘诇 讘讬讘诐 讗诐 讙讬专砖讛 讝讛 讗住讜专讛 讘讗讞讬谉 诇讗 讗住拽讗 讗讚注转讛 讚诪讬转 讘注诇讛 讜谞驻诇讛 拽诪讬 讬讘诐 讗讚注转讗 讚讛讻讬 诇讗 谞讚专讛 讜诇讗 讞讬讬诇讛 注诇讬讛. 专讘 讗诪专 [讬讘诐] 讗讬谞讜 讻讘注诇 讜诇讗 讞讬讬诇讛 注诇讬讛. 讜砖诪讜讗诇 讗诪专 讬讘诐 讗). 转谞讬转讜讛 谞讚专讛 讗讬谉 讛讘注诇 讬讻讜诇 诇讛驻专 诇住诇拽 讛谞讚专讬诐 砖谞讚专讛 讘讞讬讬 讛讘注诇 砖讗驻讬' 讛讘注诇 讗讬谞讜 诪驻专 讘拽讜讚诪讬诐. 讗诪专 讗讘讬讬 讻讜转讬讛 讚专讘 诪住转讘专讗 讚转谞讬讗 讛谞讜讚专转 讛谞讗讛 诪讬讘诪讛 讘讞讬讬 讘注诇讛 讻讜驻讬诐 讗讜转讜 砖讬讞诇讜抓 诇讛. 讜讗诐 讗讬转讗 讚诪住拽讗 讗讚注转讛 诪讘拽砖讬诐 诪讬讘注讬 诇讬讛. 讗诇讗 诇讗讜 砖"诪 诇讗 诪住拽讗 讗讚注转讛 讜讗驻"讛 讞讬讬诇 注诇讛 谞讚专讛 讻讬讜谉 砖谞讚专讛 讛谞讗讛 住转诐 讘驻讬' 诪讬讘诪讛 讜诇讗 讚诪讬 诇诪转谞讬' 讚诇讗 讗讚讻专 讬讘诪讛 讻诇诇 讗诇讗 砖讗诪专讛 住转诐 谞讟讜诇讛 讗谞讬 诪谉 讛讬讛讜讚讬诐 讜讻讬讜谉 讚诇讗 讗住拽讗 讗讚注转讛 诇讗 讞讬讬诇 注诇讬讛 谞讚专讛. 讜讛专讘 讗诇驻住 讻转讘 讘讛诇讻讜转讬讜 诪讬 诪住拽讗 讚注转讛 讻诇讜诪专 讜讻讜驻讬谉 讗讜 诇讗 诪住拽讗 讗讚注转讗 讜诪讘拽砖讬诐. 讜讛诇讻讛 讻专讘 讚讗诪专 讻讜驻讬谉 讗讜转讜 砖讬讞诇讜抓 诇讛 讜谞"诪 讚诇讗 讛讜讬讛 诪讜专讚转. 讟注诪讛 讚谞讚专讛 讘讞讬讬 讘注诇讛 讛讗 诇讗讞专 诪讬转转 讘注诇讛 讛讜讬讛 诪讜专讚转 讜砖"诪 讚诇讬转讗 诇砖诪讜讗诇 讚讗诪专 讗讬谉 讻讜转讘讬谉 讗讙专转 诪专讚 注诇 砖讜诪专转 讬讘诐 讜注诇 讝讛 讻转讘 专讘讬谞讜 讗驻专讬诐 讝"诇 讛讬讻讬 拽讗 驻住讬拽 讛讻讗 讚诇讬转讗 诇砖诪讜讗诇 讚讛讗 砖诪讜讗诇 讙讜驻讬讛 讛讜讗 讗诪专 讛讻讗 讬讘诐 讛专讬 讛讜讗 讻讘注诇 砖讗讬谉 讻讜驻讬谉 诇讬转谉 讙讟 讜讻谉 讛讬讘诐 讗讬谉 讻讜驻讬谉 讗讜转讜 诇讞诇讜抓 讜驻诇讬讙 注诇讬讛 讚专讘 讚讗诪专 讬讘诐 讗讬谞讜 讻讘注诇 讜拽讗诪专 讛转诐 讗讬谉 讻讜转讘讬谉 讗讙专转 诪专讚 注诇 砖讜诪专转 讬讘诐 讜讗诐 讗讬转讗 讚讻讜驻讬谉 讜诪讘拽砖讬诐 讚讛讗 诪转谞讬转' 砖讬讬讱 讘诪讜专讚转 讗"讻 拽砖讬讗 讚砖诪讜讗诇 讗讚砖诪讜讗诇 讜讗诪讗讬 砖转讬拽 讙诪专讗 诪谞讬讛 讗诇讗 讜讚讗讬 诇讬转讗 诇讛讗讬 讚讬讜拽讗 讜诇讬讻讗 诇诪砖诪注 诪讬谞讛 讚讛讜讬讛 诪讜专讚转 讻诇诇 讜诇讗 砖诪注讬谞谉 诪讬谞讛 讗诇讗 诇讗讞专 诪讬转转 讘注诇讛 讗讬谉 讻讜驻讬谉 讗讜转讜 诇讞诇讜抓 讻驻砖讟讛 讚诪转谞讬转讬谉 讗讘诇 讛驻住讚转 讻转讜讘转讛 诪诇转讗 讗讞专讬转讬 [讛讬讗 讜诇讗] 砖讬讬讻讗 讘讻讜驻讬谉 讜诪讘拽砖讬谉 讚讛讻讗 讻诇诇 讗诇讜 讚讘专讬讜 讝"诇 讜谞专讗讬谉 拽爪转 讚讘专讬讜 讜诇讗 讻讜诇诐 谞专讗讛 拽爪转 讚专讘 讜砖诪讜讗诇 诇讗 讗讬讬专讜 讻诇诇 讘讻转讜讘讛 讗诇讗 讘讻讜驻讬诐 讜诪讘拽砖讬' 讜诇讬讻讗 讛讻讗 讚讬谉 诪讜专讚转. 专拽 诪讛 砖讛拽砖讛 讚砖诪讜讗诇 讗讚砖诪讜讗诇 转讬专抓 讗讘讗 诪讗专讬 讝"诇 讛讗 讛讗 讗拽砖讬' 讘驻' 讗注"驻 讚砖诪讜讗诇 讗讚砖诪讜讗诇 讚拽讗诪专 讗讬谉 讻讜转讘讬谉 讗讙专转 诪专讚 注诇 砖讜诪专转 讬讘诐 讜讛讜讗 讙讜驻讬讛 讗诪专 转讘注 讛讜讗 谞讝拽拽讬诐. 讜诪住拽谞讗 讻讗谉 诇诪砖谞讛 讗讞专讜谞讛 讻讗谉 诇诪砖谞讛 专讗砖讜谞讛 诇诪砖谞讛 讗讞专讜谞讛 讚转谞谉 诪爪讜转 讬讘讜诐 拽讜讚诪转 诇诪爪讜转 讞诇讬爪讛 讘专讗砖讜谞讛 讛讬讜 诪转讻讜讜谞讬诐 诇砖诐 诪爪讜讛 讛 注讻砖讬讜 砖讗讬谉 诪转讻讜讜谞讬诐 诇砖诐 诪爪讜讛 讗诪专讜 诪爪讜转 讞诇讬爪讛 拽讜讚诪转 诇诪爪讜转 讬讘讜诐. 讜讗住讬拽谞讗 讘驻专拽 讛讞讜诇抓 讚讞讝专讜 诇讜诪专 诪爪讜转 讬讘讜诐 拽讜讚诐 诇诪爪讜转 讞诇讬爪讛 讜讛诇讻讱 讻讜转讘讬谉 讗讙专转 诪专讚 注诇 砖讜诪专转 讬讘诐. 讜专讘 讜砖诪讜讗诇 讗诪砖谞讛 (专讗砖讜谞讛) [讗讞专讜谞讛] 讗诪专讜 讜讗讞讝专讜 诇讜诪专 拽讬讬诪讬 讛诇讻讱 讗讬 诪住拽讗 讗讚注转讛 讛讜讬讗 诪讜专讚转 讜诇讗 拽砖讬讗 讚砖诪讜讗诇 讗讚砖诪讜讗诇:





诪讛专砖"讗 - 讞讬讚讜砖讬 讛诇讻讜转

转讜讘讚"讛 讛讬讗 讗讜诪专转 谞讘注诇转讬 讻讜' 讚讘转讜讱 诇' 诪砖诪注 讘专讬砖讗 讚讗讬谞讛 爪专讬讻讛 讙讟 讻讜' 讜诇讗 拽转谞讬 讜爪专讬讻讛 讙讟 讻讜' 注讻"诇 讗讘诇 讗讬 讗讬讬专讬 讛住讬驻讗 讘诇讗讞专 诇' 讜爪专讬讻讛 讙讟 诇讗 转拽砖讬 诇讛讜 讘诪爪讬注转讗 讚拽转谞讬 讘诇讗讞专 诇' 诪讘拽砖讬谉 讛讬诪谞讜 砖讬讞诇讜抓 诇讛 讚讛讬讬谞讜 注"讻 讘讛讬讗 讗讜诪专转 诇讗 谞讘注诇转讬 讜讛讜讗 讗讜诪专 讘注诇转讬 讗诪讗讬 诇讗 拽转谞讬 讘讛 讜爪专讬讻讛 讙讟 讚讗讬讻讗 诇诪讬诪专 讻讬讜谉 讚诪讘拽砖讬谉 诇讜 砖讬讞诇讜抓 诇讛 诇讗 讗讬爪讟专讬讱 诇讬讛 诇诪转谞讬 讚讜讚讗讬 讛讜讗 讚爪专讬讻讛 讙讟 讚讛讗 诪讞讝拽讬谞谉 诇讛 讘谞讘注诇讛 讻讬讜谉 讚讗讬谉 讻讜驻讬谉 讗讜转讜 砖讬讞诇讜抓 讜诪讝讛 讬转讬讬砖讘 诪"砖 讛转讜住驻讜转 诇拽诪谉 讜诪讬讛讜 讬"诇 讚讗讬讛讬 谞诪讬 讘注讬讗 讙讟 讗驻讬诇讜 砖谞讬讛诐 诪讜讚讬诐 砖诇讗 讘注诇 讻讜' 讜诇讗 谞拽讟 讗诪专 诇讗 讘注诇转讬 讘转讞诇讛 讗诇讗 诇讗砖诪讜注讬谞谉 讚讗驻"讛 讻讜驻讬谉 诇讞诇讜抓 讻讜' 注讻"诇 讚诪讬 讛讻专讬讞诐 讛砖转讗 诇讜诪专 讚住讬驻讗 讚讘专讬讬转讗 讻讜驻讬谉 讛讜讗 讗诪讗讬 诇讗 谞讬诪讗 讛砖转讗 讚诪讘拽砖讬谉 讛讜讗 讻驻专砖"讬 讜讛讛讬讗 讜讻讬 诪驻谞讬 砖讗谞讜 讻讜驻讬谉 诪讬讬专讬 讘砖砖谞讬讛诐 诪讜讚讬诐 砖诇讗 讘注诇 讜诇驻讬 讚专讻讬谞讜 谞讬讞讗 讚讗讬 讛讜讛 讘住讬驻讗 诪讘拽砖讬谉 诇讗 讛讜讛 讗讬爪讟专讬讱 诇诪讬转谞讬 讜爪专讬讻讗 讙讟 讻诪讜 讚诇讗 拽转谞讬 诇讬讛 讘诪爪讬注转讗 讜拽"诇:


讘驻专砖"讬 讘讚"讛 讗诪专 专讘讬 讗诪讬 诇注讜诇诐 讻讜' 讜讗注"讙 讚拽转谞讬 讗诪讘拽砖讬谉 讻讜' 注讻"诇 讜讬砖 诇讛拽砖讜转 诇专讘讬 讗诪讬 注"讻 讛讗 讚拽转谞讬 讘住讬驻讗 讚诪转谞讬转讬谉 讜讘讝诪谉 砖讛讜讚讛 讗驻讬诇讜 诇讗讞专 讬"讘 讞讜讚砖 讻讜驻讬谉 讻讜' 讜诪讬讬专讬 讘讗诪专 诪转讞诇讛 诇讗 讘注诇转讬 讜讗"讻 诇讗 砖讬讬讱 诇诪讬诪专 讘讬讛 砖谞转谉 讙讟 诇讘讬讗转讜 讜讛讚专谉 拽讜砖讬讬谉 诇讚讜讻转讬谉 注讚 砖讻讜驻讬谉 诇讞诇讜抓 谞讻驻讬谞讜 诇讬讬讘诐 讜讬"诇 讚讗讬讬讚讬 讚拽转谞讬 讘专讬砖讗 讻讜驻讬谉 诇讞诇讜抓 拽转谞讬 谞诪讬 讘住讬驻讗 讻讜驻讬谉 诇讞诇讜抓:


转讜住' 讘讚"讛 讗讘注讬讗 诇讛讜 谞讟讜诇讛 讻讜' 讜注讜讚 诪讗讬 拽讗诪专 砖"诪 讻讜驻讬谉 讻专讘 讜讛诇讗 讛讬讗 诪讜转专转 诇讜 讻讜' 注讻"诇 讜讘住驻专 诪诇讞诪讜转 讛讜住讬祝 讘讝讛 讜讗诐 诪驻谞讬 砖讗专 讛谞讗讜转讬讛 砖讗住讜专讜转 注诇讬讜 讛专讬 讬讻讜诇 讛讜讗 诇讜诪专 讘注讬谞讗 讚注讘讬讚谞讗 诪爪讜讛 讜讗讞"讻 讗诐 诇讗 转诪爪讗 驻转讞 诇谞讚专讛 讗讜爪讬讗 讗讜转讛 讘讙讟 讜讛讬讗讱 讻讜' 注讻"诇 注"砖:





诪讛专"诐

转讜讚"讛 讗讬讘注讬讗 诇讛讜 谞讟讜诇讛 讗谞讬 讜讻讜' 注讚 注"讻 谞专讗讛 诇驻专砖 讜讻讜' 注讚 讗讜 砖诪讗 诇讗 注砖转讛 讻讚讬  诇讗住讜专 注爪诪讛 注诇 讬讘诪讛 讻诪讜 注诇 讘注诇讛. 专"诇 讜讻讜驻讬谉 讗讜转讜 诇讞诇讜抓 诇讛 讗讘诇 诪"诪 讗住讜专讛 诇讬讘诐 讗注"讙 讚诇讗 诪住拽讗 讗讚注转讗 诇讗住讜专 注爪诪讛 讗讬讘诪讛 诪"诪 讘讻诇诇 砖讗专 讬讛讜讚讬诐 讛讜讗 讗诇讗 讚诇讝讛 诪讛谞讬 诪讛 讚诇讗 讗住拽讗 讗讚注转讗 诇讗住讜专 讗讬讘诪讛 诇注谞讬谉 砖讻讜驻讬谉 讗讜转讜 诇讞诇讜抓 诇讛:





讞讻诪转 砖诇诪讛

专砖"讬 讘讚"讛 爪专转讛 诪讛讜 讻讜' 砖诇 讝讛 讛住"讚:


转讜住' 讘讚"讛 讗诪专 专' 讗诪讬 讻讜' 讛讱 诪砖谞讛 讻讜'. 谞"讘 驻讬专讜砖 讛讱 讘专讬讬转讗 讚讬讘诪讛 砖讗诪专讛 讻讜' 讜讚讜"拽:


住诇讬拽 驻专拽 讘讬转 砖诪讗讬

